
A ANULA PROHIBICION 

MANDO Policial a elimina e decision pa prohibi entrada den 
Wardanan di Polis di F.YW. 

Esaki a keda participa ayera tardi. E ta un di e Top Recherchenan 
cu a keda prohibi entrada na Wardanan di Polis. 

Dicon t’e so, no por haya contesta. Ministerio Publico ta bisa cu 
esaki ta keda na KPA pa informa y no OM. 



REUNION CU ATENDENCIA GRANDI Dl SINDICATO Dl POLIS 

TA LAMENTA CU AWOR POLIS 
A PERDE 3 TOP RECHERCHE, 
CONOCI DEN COMBATIMENTO 

Dl CRIMINALIDAD 


E SIMAN AKI, SPA LO REUNI CU MINISTER ANDIN BIKKER 

Corte a dicidi cu 

Hefe di BMC mester wordo permiti 
haci su trabou mesora bek 

A destrui e decision tuma contra dje dia 27 di augustus, 201 8 


NA momento cu Minister di Enseñansa Rudy Lampe a 
tuma e decision di pone sra Rosanna van Dijk un banda 
como hefe di Bureau Multidisciplinair Centrum (BMC), un 
posicion cu e tabata ocupa sin e papelnan cla for di 2016, 
probablemente no a busca conseho huridico. Cu ayudo di 
Abogado mr. David Kock, sra. Van Dijk a presenta su caso 
den Corte y a gana esaki. E ordo ta cla: lague drenta oficina 
y haci su trabou. 

Señora van Dijk ta traha cu Gobierno desde prome di febru- 
ari, 2005. A lanta BMC dia prome di juni, 2016 pa brinda 
ayudo specialisa na muchanan di 3 pa 18 aña cu tin prob- 
lema cu siñamento y comportacion. For di prome di juli, 

2016 Conseho di Minister a bay di acuerdo pa nombr’e 
como hefe di BMC. Na juni, 2017, el a pidi Minister di 
Enseñansa pone den e schaal adecuado pa e posicion di dje 
(14), mirando cu e ta ocupando e funcion pa un aña caba. 

Departamento di Recurso Humano (DRH) den su conseho 
di dia 28 di november, 2017, ta bisa cu sra. Van Dijk ta ocu- 
pa e funcion di hefe desde 1 di juni, 2016 y ta conseha pa 
nombre den e posicion ey for di prome di september, 2017, 
y dun’e pa e periodo di 1 di juni, 2016, pa 1 di september, 

2017 un compensacion pa “waarneming”. 

Pero Conseho di Minister den nan reunion di dia 4 di mei, 
2018, a dicidi di pa wanta e nombramento aki. Y dia 27 di 
augustus e ta haya un carta di su Minister (Red: mira copia 
di e carta cu ta compaña e articulo). 

Den e caso cu Abogado David Kock a cuminsa den nomber 
di su cliente, ta pidi pa schors e decision tuma door di e 
Minister y ordena e mandatario pa di inmediato laga sra. 
Van Dijk haci su trabou como hefe di BMC sin cu e ta wordo 
stroba. Esalci pasobra e decision di e Minister no ta motiva. 
Nunca el a wordo nombra como :waarnemend hoofd”, pero 
for di cuminsamento a funciona como hefe. Pero no a haya 
e salario cu e schaal adecuado ni e compensacion. E Minis- 
ter ta menciona di “diferente intento a wordo haci” pero e 
demandante no ta na altura di kico esaki ta y cual intento 
ta papia di dje. Y no tin nada cu por acus’e di dje, di a haci 
malo. Cu e Minister tin un vision nobo pa cu BMC, no ta 
nifica cu e mester wordo perhudica den su posicion huridico. 


“Zoals u wellicht hebt mogen ervaren, hebben de diverse pogmgen met mogen 
baten opdat wij een optimale samenwerking ten.behoeve van een niet te 
onderschatten doelgroep konden realiseren. Een nieuwe visie dezerzijds met een 
meer proactieve dienstverlening van het Bureau Multidisciplinair Centrum 
(BMDC), met een nieuwe aanpak in dc werkpraktijk moet zorgen voor het 
managen met een efficiéntere output en een optimaal resultaat, waardoor het 
bestaan van het BMDC beter tot zijn recht kan komen. 

Derhalve is dezerzijds besloten om uw aanwijzing als waarnemer voor het 
kalenderjaar 2018 om bij afwezigheid, belet of ontstentenis van het hoofd van de 
(sic) Multidisciplinair Centrum op te treden, te beperken tot het (sic) ontvangst van 
deze brief. Derhalve dient u al het aan het BMDC toebehorende (bijvoorbeeld 
sleutels, pasjes, elektronica etc.) per direct over te dragen aan mw. Diahne 
Lejuez-de Cuba. ’’ 


E Minister kier a laga e decision alci pasa manera uno infor- 
macion (mededeling) y no un “beschikking”. Pero e Hues 
(Voorzieningrechter) ta bisa cu e carta ta un “beschiking” 
ya cu e ta un documento escrito dirigi na e ambtenaar, cu ta 
encera un decision cu tin consecuencia huridico, esta cu sra. 
Van Dijk no mag haci su trabounan como hefe di e departa- 
mento mas. 

Tambe e Minister a bisa cu e ta hefe por wordo concretisa 
solamente via di un Landsbesluit y nunca a traha esaki. Y cu 
si ta want’e como “waarnemend hoofd” ta algo cu ta keda 
na discrecion di e mandatario concerni. E punto aki tambe 
Corte ta bisa cu ta faya mirando cu e ta ocupando e funcion 
aki desde prome di juni, 2016. Aki no ta papia di waarne- 
mend. E hecho cu su nombramento como Hoofd no a keda 
formalisa ainda den un Landsbesluit, no ta haci diferencia. 
E hecho cu e mandatario no kier manda e papelnan aki aden 
na e instancia concerni, no ta culpa di sra. Van Dijk. 

Pues Hues a conclui cu no a wordo suficientemente motiva 
pakico no ta permiti e ambtenaar sigui haci su trabou como 
hefe di e departamento. No a keda proba niun caminda cu 
el a stroba e Minister den ehecucion di su vision nobo. E 
splicacion den e carta ta demasiado superficial. Pues no tin 
base pa e decision tuma door di e Minister di Enseñansa. Y 
ta pensa cu e decision aki no tin pia pa para riba tampoco 
den e Bodemprocedure. 

Ta schors e carta di 27 di augustus ultimo y ta ordena cu di 
inmediato e Minister mester permitie haci su trabou como 
hefe di BMC, y sin strob’e. 

Reunion cu atendencia grandi di Sindicato di Polis 

Ta lamenta cu awor Polis a perde 3 Top Recherche, 
conoci den combatimento di criminalidad 


E siman aki, SPA lo reuni cu Minister Andin Bikker 


TA hopi tempo no a mira un reunion asina grandi 
manera esun di ayera mainta di Sindicato di Polis, cu a 
ser convoca cu caracter di urgencia. Demostrando asina 
e malcontento cu tin bao di Cuerpo Policial. Lolce cu a 
pone e situacion empeora mas ainda, tabata e suspen- 
sion di 3 Top Recherche, cu segun por conclui Ministe- 
rio Publico a institui un investigacion penal. 

Pero den mesun rosea Joselito Dirksz, Presidente di SPA 
a desmenti cu e investigacion aki tin di haci cu droga a 
desparce. 

Pesey mes ayera e 3 miembronan suspendi a acudi n’e 
reunion di SPA, unda cada uno a splica nan situacion y 
manera a ser bisa, nan no ta haci nada sin informa nan 
superiornan. Anto pakico Ministerio Publico, of hasta 
Alto Comisario, Andrew Hoo no a yama e superiornan 
pa sa kico ta pasando, pero a prefera di mantene un si- 
lencio hermetico. 

Joselito Dirksz a confirma cu Polisnan ta hopi rabia y 
hasta demotiva pa cu e situacion reinante den Cuerpo 
Policial, pero cu tin un protocol riba mesa cu SPA a bin 
ta negocia cu Minister di Husticia, mr. Andin Biklcer, 
pero e no kier a duna mucho informacion di contenido 
di e protocol aki. E intencion ta pa awe den dia, SPA lo 
reuni bek cu Minister Bildcer, lcende tabata den exterior 
pa e.o. discuti final di e protocol, pero sigur lo kier sa 
mas di e suspension di nan coleganan. 

Tambe den e reunion di SPA di ayera, dos mocion a 
lceda entrega cu Joselito Dirlcsz no kier divulga tampo- 
co. Hecho ta cu mirando e asistencia ayera, cu tin un 
union bek den Cuerpo Policial, ya cu na final di dia nan 
ta un solo Cuerpo Policial. 

Hecho ta cu ningun momento SPA su intencion ta pa 
mete den un investigacion penal, pero lo lceda monitor 
kico ta pasando y esey sigur SPA lo sigui haci. 

Un otro cos ta sigur, cu maslce cu tin cierto pensa a publi- 
ca cu droga a desparce, nada di esaki ta berdad. E unico 

cos cu nan a perde ta 3 Polis experiencia, kendenan no 
ta na trabao actualmente pa sigui combati criminalidad. 
Pero di acuerdo cu cierto informacion RST cu consen- 
timento di Ministerio Publico lo a tap e Polisnan alci, 
kendenan ta(bata) riba un mision pa penetra den un 
caso grandi di droga, pa pone man riba e criminalnan 
aki. Y sigur nan tin nan manera pa haci e investigacion, 
cu esnan cu no sa por duna mal interpretacion. 


Pa haya sa mas esaki, ta mihor haci e preguntanan nece- 
sario na Minister di Husticia, segun Joselito Dirksz, 
Presidente di SPA. 

Den pasado tabatin un caso similar, segun nos por cor- 
da, y e tempo aya, a cambia esnan den Departamento di 
Narcotica pa otro funcionnan den mesun Cuerpo Poli- 
cial. 

E siman aki sigur SPA lo bay mesa cu Minister di Husti- 
cia, mr. Andin Bildcer pa atende varios punto pendiente. 
Maslce tin hopi Polis rabia, te cu a surgi grito pa bay 
den accion, pero manera Joselito Dirlcsz a declara, nan 
ta prefera di bay mesa pa soluciona e diferencianan cu a 
surgi, semper y cuando no ta intencion di SPA pa mete 
den un investigacion penal. 

Corte a haya cu 

KPA a duna Polis retiro 
condicional sin base 



RECIENTEMENTE tabatin un sentencia den Corte 
di Casonan di Ambtenaar di un funcionario Polis cu a 
bay contra e decision tuma door di KPA pa dun’e un 
retiro condicional. Corte a dun’e rason tambe. 

Dia 27 di october, 2017 e Polis femenino a haya un 
landsbesluit cu ta papia di su castigo disciplinario di re- 
tiro, cual lo wordo ehecuta si den un aña di tempo e 
bolbe faya cu su deber, similar den e caso den cual el a 
haya su mes envolvi. 


E decision a wordo tuma contra dje pa motibo di un 
conflicto entre su posicion como Polis y esun como 
Presidente di un organisacion deportivo (Aruba Mad- 
ness Foundation AMF). AWEMainta ta bisa cu esaki ta 
un caso cu a cuminsa cana for di 2015. 

E aña ey e Polis a bay atende un accidente di trafico 
banda di Perle D’Or Hotel & Pam Pam Restaurant. 
Despues di a atende cu e accidente, el a probecha cu e 
ta cerca pa bay na e hotel pa chek pa nan tarifa y haya 
un bista di e cambernan. Como Presidente di AMF el a 
cera un acuerdo pa huur camber pa participantenan di 
un competencia cu mester tuma luga na 2016. E1 a paga 
1000 florin y e resto no a wordo paga na tempo. Esaki a 
conduci na un procedura civil. 

Pero e problema a cuminsa ora cu Manager di e Hotel 
den un carta na hefe di KPA a keha su mes cu a suma 
restante no a wordo paga ainda. KPA a cuminsa un pro- 
cedura disciplinario cu a conduci na e retiro condicional. 
KPA ta bisa cu e Polis a comete “plichtsverzuim”, door 
cu e no a uza su 8 oranan di trabou completamente na 
trabou di Polis. A acusa cu door di su profesion el a haya 


un acuerdo faborabel, cu un tarifa mas abou cu normal 
y door di no paga e resto di placa na tempo a daña e 
nomber di KPA. 

E Polis a bay Corte bisando cu esaki aki ta di un pro- 
cedura civil y no tabata na su luga pa dun’e un castigo 
disciplinario. E1 a cera e acuerdo den su posicion como 
Presidente di AMF cu e director di Perle D’Or Hotel pa 
estadia di e luchadonan di afo cu lo participa den un 
competencia internacional cu nan a organisa den 2016. 
E hotel lo participa tambe como sponser y a cambio lo 
haya carchinan VIP pa e torneo. E di dos reunion riba 
e acuerdo a tuma luga den presencia di otro miembro- 
nan di directiva y e no tabata bisti na Polis. E1 a admiti 
tambe cu no a paga e cuenta mesora despues di e com- 
petencia pasobra esaki a resulta un fracaso. Sinembargo 
e debe a wordo paga mas despues. 

Corte a huzga cu despues di atende cu su trabou, e acci- 
dente, el a bay na e hotel. Esaki t’asina di menos impor- 
tancia pa e wordo categoriza como “plichtsverzuim”. E 
Polis tabata na e sitio pasobra e mester a atende cu un ac- 
cidente, y no a bay solamente na e hotel explicitamente 
pa motibonan priva. E1 a cuminsa e combersacion te ora 
cu el a caba di atende cu e accidente. No por huzge pa a 
hiba un combersacion breve riba un asunto priva ora cu 
e tabata na e sitio. 

KPA a acuse tambe di a mancha nomber di KPA door di 
yega na un acuerdo cu e hotel, y cu nan sa cu e ta Polis, 
y no a paga e debe na tempo. Ley ta bisa cu tin biaha 
cosnan cu ta sosode den bida priva di un ambtenaar por 
wordo categoriza como “plichtsverzuim”. 

Corte a bay tras palabra di e Polis cu ora e acuerdo a 
wordo cera, e no tabata den uniform y den compania di 
otro miembronan di directiva. E manager, segun Corte, 
mester tabata consciente cu e tabata eynan como Presi- 
dente di AMF y no como un Polis. E acuerdo, Corte a 
bisa, no ta solamente pa huurmento di camber y e spon- 
sering di e evento door di e hotel, cu a cambio lo haya 
banner y carchi VIP. KPA no a demostra cu ta pasobra 
e ta un funcionario policial el a haya prijsnan atractivo. 
Corte no ta haya cu tin un relacion entre posicion priva 
di e Polis como Presidente di AMF y e conflicto cu e 
fundacion aki tin cu Perle D’Or Hotel, y cu e funcio- 
namento di dje como Polis. No tin base pa mustra cu e 
Polis a viola cu el a faya cu su deber y a mancha nobo di 
KPA. Inhustamente a cataloga su actuacion como Presi- 
dente di AMF como “plichtsverzuim”. 

Mirando cu e no a faya cu cumplimento di su deber, 
KPA no tabata autoriza pa impone un castigo discipli- 
nario. 







Diamars, 6 November 2018 


AWEMainta 


5 


Desaroyo di 
Sociaal Crisisplan 
ta enfoca riba 
tres nivel 


COMO parti di e vision y maneho di Min- 
istro di Asunto Social y Labor, Sr. Glenbert 
Croes BA, a pone prioridad pa identifica gru- 
ponan den nos comunidad cu ta confrontan- 
do retonan social severo. Inmediatamente y 
conhuntamente cu Departamento di Asunto 
Social y cu tur socio riba e tereno social a 
cuminsa traha riba un plan di accion pa en- 
frenta y alivia e crisis aki. 

Un parti importante di e strategia cu a keda 
delinea ta cu e plan lo mester ta di indole 
curativo y tambe preventivo pa asina evita 
cu e grupo cu ta ser afecta sigui crece. 

E grupo cu mas ta ser afecta den e crisis so- 
cial ta mucha y hobennan cu por confronta 
situacionnan di abuso. E tipo di abusonan 
aki no ta afecta mucha y hobennan so pero 
tambe adultonan en especial hende muhe y 
nos grandinan. 

Tambe lo bay tene cuenta cu otro gruponan 
cu por confronta retonan social manera per- 
sonanan cu limitacion. 

E plan di accion cu a surgi di e proyecto di 
Sociaal Crisisplan (SCP) ta traha ariba 3 
nivel, esta esun legislativo, maneho (a ter- 
mino corto y a largo plaso) y ehecucion. 
Esaki ta exigi un cooperacion y coordinacion 
entre tur e socionan manera departamenton- 
an di Gobierno pero tambe fundacionnan y 
otro instancianan activo riba e tereno social. 
Unabes cu e fondo presupuestario di SCP a 
keda aproba den Parlamento na fin di augus- 
tus ultimo, a cuminsa cu e parti organisato- 
rio pa ehecucion di e plan. Despues di tur e 
trabounan intensivo di legislacion y coordi- 
nacion, awor ta preparando pa inicia e parti 
di ehecucion di e plan di accion di SCP. 




SERLIMAR 

ANUNCIO IMPORTANTE 

Serlimar Sui Generis kier anuncia 
cu diabierna 9 di November 2018 
tur sucursal di Serlimar 
lo ta sera pa publico di 7am te cu 4pm 


Serlimar San Nicolas 
Serlimar Tanki Flip 
Serlimar Parkietenbos 


Tur ruta di diabierna dia 9 di November 
den area di Noord lo wordo recogi diasabra 
dia 10 di November 2018 

Pa mas informacion of pregunta tuma contacto via 
5245080 of manda un mensahe riba 
nos Facebook Messenger 

Lo tin tarea di hiba e departamento den era nobo di servicio 

Sr. Anko Koopmcms ta bira Director na DTI 


FOR di luna di mei a inicia e proce- 
so di buskeda pa un Director nobo pa 
Dienst Technische Inspecties (DTI) 
pa haya e persona di mas adecua pa 
maneha e retonan cu e departamento 
tin. Segun Minister encarga cu Desa- 
royo Teritorial, Infrastructura y Me- 
dio Ambiente Minister Otmar Odu- 
ber a anuncia cu despues di e proceso 
aki sr. Anlco Koopmans a demostra 
di t’e persona mas adecua, pa cual ta 
desea e Director tur clase di exito cu 
e reto nobo! 



Departamento di Inspeccion Tecnico 
(DIT) ta un di e departamentonan 
cu ta traha cu mas tanto ley conside- 
rando diferente trabou di control y 
inspeccion cu nan tin. Ora di con- 
strui cas, inspecciona mashin y ora 
cu ta para responsabel pa seguridad 
den diferente aspecto entre otro. 
Minister Oduber ta splica cu con- 
huntamente cu e trabou haci pa co- 
lega encarga cu labor p’e Arbowet 
esaki ta bira algo sumamente impor- 
tante pa DTI. 

Lo mester hiba e Departamento DIT 
den e era cu servicio mester ta na 
prome lugar y caminda cu nos hen- 
denan por haya aceso na DIT cu per- 
sonal necesario y califica pa por at- 
ende cu e retonan cu tin nos dilanti. 


Tambe percura cu e den e añanan cu 
ta bin ta traha riba modernisacion di 
leynan, considerando cu basta di nan 
ta data di basta aña atras y cu e desa- 
royonan tecnologico e leynan ta ob- 
soleto. Y pues cu por comberti e ley- 
nan den uno mas actualisa, Minister 
Otmar Oduber a termina bisando. 

ANICO ICOOPMANS: 

‘Nos tin bastante reto nos dilanti cu- 
alnan lo bay traha riba nan di biaha. 
Como Director esaki ta un reto nobo 
pami saliendo for di e industria di 
coaching cu mi tabata aden anterior- 
mente. Sigur tin hopi positivismo pa 
hiba DIT dilanti.’ 

E introduccion tabata cu ful e grupo 
di empleadonan di DTI den un seno 
profesional. 

E prome paso lo ta pa conoce 
e departamento, continua cu 
e ‘lopende zaken’ y asina in- 
culca mi mes den tur e pro- 
cesonan di DTI. 

Lo bay percura pa motiva 
empleadonan y comunidad 
pa conhuntamante ta mas 
sigur. Arbeidsveiligheid’ ta 




un aspecto hopi importante cual mi 
lo traha riba dje considerando cu ci- 
franan di accidente na pia di trabou 
ta halto. 

E ta hopi trabou, pero mester cum- 
insa un dia. E meta ta pa tur hende 
bay y bin fo’i trabou sano y salbo, sr. 
Koopmans, a termina bisando. 


Seguridad na pia di trabou ta un as- 
pecto hopi importante cual lo traha 
riba dje desde inicio considerando cu 
cifranan di accidente na pia di tra- 
bou ta halto na Aruba. 

florin mas, bo por gana e 


flf1.460.000 - + flfl. 190.000,- 



Mirando e silencio cu tin, nifica cu 


Reunion cu Repsol no a bay nada bon 


YA ta dos siman caba, cu Minister Chris Romero a bay 
Houston, pa representa Minister di Energia, Evelyn 
Wever Croes den un reunion cu Repsol, unda a discuti 
e avanzanan di e trabao di exploracion cu e compania a 
bin ta haci. 

Den prome instante nos a ser informa cu Minister Chris 
Romero lo kier informa Prome Minister Evelyn Wever 
Croes prome, cu bin afo, pero te cu dia di awe no a 
tende nada mas. 

A trata di haya for di Minister Chris Romero un reac- 
cion, pero sin resultado, y for di fuentenan ayega na 
dicho reunion a duna di conoce cu e reunion 
cu Repsol no tabata positivo. Situacion ta 
status quo y cu Repsol a invita Prome Minis- 
ter Wever Croes pa informe cu no tin mucho 
avanze. Lo ta pesey e silencio hermetico, pa- 
sobra si e tabata algo positivo, sigur Gobier- 
no lo a bin afo caba cu e noticia positivo, kier 
men cu no tin nada pa sigui explora, corda 
pa bay over na explotacion. 


bisa cu ta un reunion cu e companianan crucero, pero 
e reunion alci semper ta tuma lugar na luna di januari/ 
februari. 

Di otro fuente, nos a ser informa cu e ta un reuinion 
riba aviacion cu Jorge Colindres ta organisa, pero di es- 
alci, nos no por a haya confirmacion. 

Unabes cu Minister Romero ta belc, e lo prepara su mes 
pa biaha pa Colombia, pa forma parti di delegacion di 
Aruba, cu lo forma parti di e mision comercial di Reino 
Hulandes, ya cu Minister Romero a reuni caba cu gru- 
po di agricultor y criadornan di baca, pa determina con 
Aruba lo por sigui haya carni for di Colombia. 


INTERUPCION 
Dl CORIENTE 


En conexion cu trabaonan 
necesario, coriente lo wordo 
interumpi: 


# t t ** 


VECINDARIO 


Mientrastanto nos a ser informa cu Minister 
Chris Romero a biaha atrobe, pero e biaha 
aki pa Miami, pa atende un reunion, pero 
nos no a ser informa ki tipo di reunion. A ser 


Diahuebs 

8 di november 2018 

8:00 'or a.m. te cu 4:00 7 or p.m. 



A . 

Mainta 


#lonline 


ELMAR 

Redefining Energy 


Brazil (unpam), Rooi Master 
(unparti), Weg Sero Blanco, 
Palisiaweg (unparto, Seroe 
Preto (unparti), ButUCU, 
KivitiyWeverstraat (un 

parti). 


Elmar ta pidi disculpa pa e 
inconvenencia cu e 
interupcion aki por causa. 


Pa mas informacion yama 523-7100 of e-mail nos via customerservice@elmar.aw 

Den reunion general di ATSA pa luna di october 201 8 a keda anuncia cu 

Ursell M. Arends a entrega su retiro 

Scogiendo pa un carera politico 


E miembronan di Aruba Timeshare 
Association a reuni pa nan lunch 
meeting mensual den e ballroom 
nobo di La Cabana Beach Resort & 
Casino, cu representantenan di may- 
oria propiedad vacacional di e isla, 
como tambe varios socio strategico 
cu a asisti. 

Presidente interino di ATSA, Andy 
Osborne, a duna bon bini n’e miem- 
bro y socionan prome cu el a inau- 
gura e reunion oficialmente cu apro- 
bacion di e notulanan di e reunion 
cu a tuma lugar na juni 2018. 

Den su saludo, Osborne a informa e 
forum cu e lo actua como e President 
interino te cu final di e aña di e aso- 
ciacion, es decir december 2018, ora 
cu e ta planea pa resigna di e direc- 
tiva. 

Su nombramento como Presidente 
interino a bin den cuadro di e res- 
ignacion recientemente di Ursell M. 
Arends, Operations Manager di La 
Quinta Beach Resort. Den su carta 
di resignacion, Arends a comparti su 
opinion cu su carera politico conhun- 


to cu su presidencia di ATSA no lo 
beneficia e asociacion. Consecuent- 
emente, el a tuma e decision pa res- 
igna, gradiciendo tur persona pa nan 
colaboracion y e apoyo brinda na dje 
durante e ultimo dos añanan. 

Andy Osborne a anuncia cu ATSA 
ta compronde y respeta e decision 
di Ursell Arends pa renuncia e presi- 
dencia den e circumstancianan ya 
menciona, y el a gradici’e pa su es- 
fuersonan, sabiendo cu ATSA ainda 
por conta cu e respaldo di Arends ora 
ta necesario. 

E forum a manda nan mihor de- 
seonan pa Ursell Arends su futuro es- 
fuersonan - politicamente, personal 
y profesionalmente. 

Andy Osborne a recorda e forum 
tambe cu e articulonan di e aso- 
ciacion ta rekeri un lista di candidato 
p’e directiva cu lo wordo anuncia n’e 
reunion di november, y cu ATSA lo 
ta en busca di tres (3) candidato p’e 
posicionnan di directiva. 

Den e reunion a elogia e iniciativa 
anual di ricibi studiantenan 
di EPB Oranjestad y EPB 
St. Nicolas na Amsterdam 
Manor, Costa Linda, Casa 
del Mar, La Quinta, Divi Re- 
sorts, Paradise Beach Villas, 
Playa Linda, Tropicana y La 
Cabana entre dos dia con- 
secutivo. 

E iniciativa anual ta pa ex- 
pone aun mas e industria ho- 
telero local bao nos hoben- 
nan, asina plantando simiya 
di awor caba pa futuro posi- 
bilidadnan di empleo. 



Cu e Gerente General, Farida Man- 
sur retirando di su posicion na Aruba 
Beach Club despues di 31 aña fruc- 
tifero, e forum a wordo introduci na 
Pam Cordell, Senior Vice Presidente 
di Operations pa NHG, National 
Hospitality Group, cu recientemente 
a asumi e responsabilidad di e mane- 
ho di Aruba Beach Club. 

Cordell a comparti cu su compania 
tin e placer pa agrega Aruba Beach 
Club na su cadena di 72 propiedad 
popular, mayoria di nan timeshare 
hotels. 

Pedro Vargas cu recientemente a wor- 
do nombra Gerente General di Mar- 
riott Ocean Club tambe a introduci 
su mes n’e forum, y a anuncia cu e lo 
ta participando regularmente den e 
proximo reunionnan di ATSA repre- 
sentando su hotel. 

E reunion a duna un actualisacion 
cortico tocante e colaboracion 
benidero di CEDE Aruba y ATSA cu 
e proposito di recauda fondo pa cau- 
sanan local social. 

Entre otro noticia cu a wordo com- 
parti: Paradise Beach Villas a caba di 
re-introduci un programa caminda 
cu cosnan cu turista y miembronan 
laga atras ta wordo dona na Funda- 
cion Pa Nos Comunidad. 

Andy Osborne a gradici La Cabana 
Beach Resort & Casino pa organisa 
e evento perfecto incluyendo un de- 
licioso lunch saludabel, y a suspende 
e reunion. 

Parlamentario Arthur Dowers 

Un aña na poder y 
maneho di Husticia ta 
mas bruha cu nunca 

E miembro di fraccion di AVP, sr Arthur Dowers a mus- 
tra cu ultimo desaroyonan den maneho di Husticia alci 
na Aruba, ta confirma cu e actual minister di husticia, no 
tin un ‘benul’ di loke e ta haciendo y kico e lo tin cu haci 
pa e cumpli cu su promesa haci na pueblo di elimina tur 
tipo di criminalidad. 

“Cosnan serio ta pasando den nos sistema hudicial, ca- 
minda practicamente tur siman ta Sali na cla un of otro 
situacion cu ta ser crea pa un minister cu echt no sa kico 
e tin cu haci. 

Mirando e ultimo desaroyonan cu a surgi den Cuerpo 
di Polis, sin bay den detaye riba esakinan, e ta pone 
nos corda riba un ponencia haci pa ex lider di MEP, Nel 
Oduber, lcende den pasado a yega di yama 
nos polisnan pa padvinders. 

Un observacion cu tabata un falta di respet 
total pa nos polisnan pero e motibo cu nos 
a bay bek na e expresion aki, ta cu Aruba 
tin un minister di husticia cu a pasa ocho 
aña cuestionando y criticando maneho cu mi 
persona a hiba como titular di husticia pero 
awor despues di un aña na mando, sr Bildcer 
en berdad ta duna e impresion cu su maneho 
lo no ta apto ni pa dirigi un grupo di padvin- 
ders. 

Pa luna nan largo minister Bikker y su gobi- 
erno a yora riba asunto di traspaso, gañando 
tur hende cu esaki no a tuma luga pero lolce 
nos por a mira den ultimo dianan, ta cu un 
traspaso di mando di un departamento asina 
importante manera polis, no a tuma luga ya 
cu lo a evita cierto situacionnan cu ta pone e 
departamento mustra malo. 

Un aña minister Biklcer ta na mando, un aña 
sin cu e ta cumpliendo cu su promesanan na 
pueblo, esta di elimina criminalidad, elimina 
atraconan, pone alarma y camara rond Aru- 
ba den tur caya, trece helicopter, pone mas 
polis riba caya y cu ningun di e promesanan 
aki el a cumpli. 


Polisnan nobo cu a drenta servicio ta data for di tempo 
nos gobierno tabata na mando, atraconan ta sigui au- 
menta y ora cu nos scucha minister aki trata di scapa 
cara dor di bisa cu mayoria di atraconan ta wordo co- 
meti pa Venezolanonan, e ta confirma cu ora ta trata di 
maneho di husticia, esalci no conoce nacionalidad pero 
mas tanto ta bay pa siguridad di pueblo. 

Un aña turbulento den nos sistema hudicial y cu mas cu 
claro ta trece intrankilidad den nos cuerpo di polis ya cu no 
tin un maneho concreto stipula pa motibo cu minister 
Bikker no tin maneho stipula. 

Loke si e tin tempo pa haci ta di persigui miembronan di 
prensa den un forma increibel, mientras cu tur e asunto 
ey por na wordo atendi den otro forma sin cu mester a 
abusa di hendenan di prensa manera esaki a sosode. 
Riba e caso ey ta keda hopi pregunta pa haci caminda 
tur cos ta mustra cu den e gobierno actual su afan pa 
silencia algun periodista, ta tuma tempo pa e tipo di ac- 
cionnan aki, cu sin duda ta sumamente peligroso,” Parla- 
mentario Arthur Dowers a declara. 

Gobierno a ricibi Xander Bogaerts pero Protocol a faya 

El a pasa sin sa kende ta Evelyn 
Wever Croes y/of Dangui Oduber 

Ta den VIP-Room a topa cu un delegación di Gobierno 


DIADOMINGO atardi Xander Bogaerts a yega Aru- 
ba for di Boston despues di a gana e World Series 2018. 
Minister-President sra. Evelyn Wever-Croes y Minister 
di Turismo, Salubridad Publico y Deporte Sr. Dangui 
Oduber tabata na porta pa ricibi Xander na su yegada, 
pero ora el a yega e no tabata sa kende ta Prome Minis- 
ter y menos ainda, kende ta Minister Dangui Oduber, y 
como tal nan no a saluda otro, pero Xander Bogaerts a 
pasa bay cerca Edson Kelly, kende si e conoce, p’e wordo 
entrevista pa Tele Aruba. 

Aparentemente ni e Hefe di Protocol no conoce Xander 
Bogaerts, pasobra ta su tarea pa guia e pelotero pa sa- 
luda e Ministernan, pero manera menciona, el a bay di 
biaha pa wordo entrevista. 

Despues di esey, Bogaerts a bay pa tene un conferencia 
di prensa. 

Minister-President sra. Evelyn Wever-Croes y Minister 
Dangui Oduber, unabes di VIP Room, a gradici Xan- 
der p’e bunita trabou cu e ta bin ta haci. Dos titulo di 
World Series ta algo historico y ta algo di celebra. 
Minister Dangui Oduber a duna di conoce cu Gobierno 
di Aruba kier a haci algo grandi n’e yegada di Xander 
pero teniendo na cuenta e deseo di Xander y famia a 
scoge pa tene e yegada den un seno familiar y chikito. 

Xander na su turno a gradici Dios na prome lugar,su 
omo Glenroy Brown kende a siñe tur loke e sa di e de- 
porte di baseball y tambe e pueblo di Aruba cu semper 
ta sostene. Tambe Xander a gradici Gobierno di curason 
pa cumpli cu su deseo. 

Despues di esaki, Minister Armando Rudy Lampe, Xi- 
omara Ruiz Maduro y Presidente di Parlamento, Ady 
Thijsen a uni nan mes pa saluda Xander Bogaerts. 

CELEBRACION NACIONAL 

Diasabra awor lo bira un celebracion nacional p’asina 
hunto por uni pais Aruba y celebra en conhunto na San 
Nicolas cu un logro asina grandi y historico. 



“E logro di Xander pa su mes y pa su pais Aruba ta hopi 
grandi y nos mester dune e reconocimento cu e merece”, 
segun Minister Dangui Oduber. Den e dianan nos di- 
lanti lo tin mas informacion. 

Minister Dangui Oduber ta haci yamada na pueblo di 
Aruba pa diasabra benidero uni nos mes y ban celebra 
hunto cu Xander Bogaerts. 

A.TA a lansa campaña 'Authentic Aruba' 

'Grand Central Station' na New York tur na Aruba 

Cu un 'take over' cubriendo luna di november 


SIMAN cu a pasa, Aruba Tourism Authority (A.TA.) 
a lansa e campaña nobo Authentic Aruba’. Esaki a tuma 
lugar na ‘Grand Central Station’ na New Yorlc unda Aru- 
ba a ‘take over’ e sitio iconico aki pa luna di november. 
Riba mas cu 150 borchi grandi por mira ilustracionnan 
di e campaña unda varios di nos localnan ta conta dicon 
Aruba t’asina special. 

Na ‘The Campbell Terrace’ den ‘Grand Central Sta- 
tion’, CEO di A.T.A. Ronella Tjin Asjoe-Croes, CEO di 
Aruba Hotel and Tourism Association (AHATA) Tisa 
La Sorte, Sanju Luidens-Daryanani CMO di A.T.A., Ed 
Malone Director di A.T.A. pa Norte America, otro inte- 
grantenan di e ekipo di A.T.A., y esnan clave p’e anochi 
alci -lcende ta varios di nos localnan cu ta forma parti di 
e campaña- a yama tur hende bon-bini. 

Esnan presente tabata e pareha ehemplar y feliz Lilian y 
Roque Pieters, artista Vanessa Paulina, Carnavalistanan 
Irina Croes y Lisette Schnog, y nos campeon di wind- 
surfing Sarah-Quita Offringa. 

A comenta e.o. cu e anochi ta extra special considerando 
e conexion entre Aruba y New York; mas tanto hende di 
e area di New York ta bishita Aruba, cu for di cualkier 
otro lugar di mundo. 

Esalci ta haci e importancia di y e gratitud n’e area alci 
uno grandi. 

Entre e obhetivonan di A.T.A. ta tambe, pa hala aten- 
cion di personanan afluyente for di area di Connecti- 
cut y Metro North/Westchester, cu ta pasa tur dia na 
‘Grand Central Station’ pa yega New York City. 
Diferente ‘influencers’ y medionan di prensa, entre nan 
di e revistanan ‘Men’s Journal’, ‘Cosmopolitan’, ‘Good 
Housekeeping’, ‘New York Post’, ‘USA Today’, ‘The 
Oprah Magazine’, ‘Travel ScLeisure’, Matador Network 
y mucho mas tabata presente p’e ocasion aki. 

Adicionalmente A.T.A. ta activando promocion di ‘Au- 
thentic Aruba’ atrabes di Instagram cu un cuenta yama 
‘expresstolocalaruba’. Mas cu claro Authentic Aruba’ 
lo sigui wordo uza pa promove Aruba pa medio di tur 
canal di promocion. Mester remarca cu e campaña lo 



mustra hopi mas personahenan di Aruba, kendenan na 
su debido momento lo wordo lansa. 

Promocion na Europa y Latino America tambe lo inclui 
aspectonan di ‘Authentic Aruba’. 

A.T.A. ta gradici Ritz Carlton Aruba y Red Sail Sport 
pa nan aporte pa cu ‘expresstolocalaruba’ cu ta mara n’e 
activacion na ‘Grand Central Station’. Tambe ta gradici 
nos ‘embahadornan local’ Sarah-Quita, Irina, Lisette, 
Vanessa y Lilian cu Roque kendenan a haci un trabou 
fantastico p’asina hunto cu A.T.A. y AHATA promocio- 
na Aruba debidamente. 

A.T.A. ta masha satisfecho cu e evento y principalmente 
cu Aruba su dominion di ‘Grand Central Station’ den 
luna di november. 

Curasonchi na biblioteca 



CONTAMENTO di storia pa mucha a 
cuminsa awe na biblioteca. ‘Curasonchi’ a 
bishita muchanan na biblioteca awetardi. 
Curasonchi t’e caracter crea pa Rosabelle II- 
les y Levie Silvanie. 

‘Curasonchi’ kier ta algo otro cu djis un cu- 
rason, e ta biaha den e curpa pa wak con e ta 
pa ta un wowo, un man, un pia y otro parti- 
nan di e curpa. 

Durante su aventura e ta siña e importancia 
di su mes: E Curason. 

Rosabelle Illes a skirbi su prome bulci pa mu- 
cha, hunto cu Levie Silvanie y Jowy Maas- 
damme ta ilustrador p’e buki. 

Nan a conta e storia di Curasonchi p’e grupo 
grandi di mucha, awe na biblioteca. Henter 
e siman aki Rosabelle y Levi ta bishita dife- 
rente scol rond Aruba. 






















































Diamars, 6 November 2018 


AWEMainta 


13 


A crea un logo pa SCP 


UN parti importante cu kier resalta 
den e Sociaal Crisis Plan ta e com- 
promiso di tur instancia cu a sa di 
duna prioridad na e proyecto aki. 

Como parti di e proyecto di crisis 
plan social, e crea un logo pa e co- 
munidad por asocia e accionnan y 
esfuersonan pa atende cu e crisis so- 
cial entre e diferente gruponan vul- 
nerabel den nos comunidad. E logo 
tin su significativo y simbolismo pa 
dune contenido y inspiracion. 

E diseño di e strea forma pa cuatro 
persona cu ta tene man ta simbolisa 
e union y cooperacion. Ta tarea di 
tur instancia y comunidad en gen- 
eral, den union y cooperacion, pa en- 
frenta e retonan y asina por percura 
pa e paz pa nos muchanan, hoben- 
nan (y nan famia), pa hende muhe, 
nos grandinan y tur otro victima di 
abuso. 


E logo ta forma un strea cu ta igual 
na e strea cu ta simbolo nacional riba 
nos bandera. 

E strea grandi ta simbolisa un compas 
y ta esun cu ta wordo forma door di 
cuatro persona cu ta tene man. Esaki 
ta pa simbolisa e direccion corecto cu 
mester tuma pa alcansa e meta cu ta 
pa recupera e trankilidad y inocencia 
den nos comunidad. 

E strea blanco crea parti paden di e 
logo ta simbolisa e paz, puresa, ino- 
cencia y trankilidad cu nos kier yega 
na dje pa tur esnan afecta pa e crisis 
social. 

Por nota colornan di e cuatro figu- 
ranan cu ta simbolisa cuatro persona 
cu ta tene man den e logo, cual cada 
color ta representa aspectonan im- 
portante di e meta di e proyecto 
sociaal crisisplan. E significacion di 
cada color ta lo siguiente: 



- E color ros magenta ta representa 
harmonia, amor, compasion, coop- 
eracion y sobre todo respet propio. 

- E color geel ta representa positiv- 
ismo, claridad y speransa. 

- E color berde ta representa reno- 
bacion, crecemento y siguridad pa e 
victimanan di abuso. 

- E color aqua blauw ta representa e 
sabiduria y balansa emocional. 

- E strea blanco meymey manera 
menciona caba ta representa e paz, 
puresa y inocencia cu nos kier yega 
na dje. 

Pa mas informacion of pregunta to- 
cante e desaroyo di e Sociaal Crisis- 
plan, por tuma contacto na telefon 
528-1100 ext. 189 of like nos pagi- 
na di facebook ‘Sociaal Crisisplan’ y 
keda informa di tur desaroyo. 


DAS a presenta algun proyecto di SCP 

MINISTER di Asuntonan Social Glenbert Croes 
hunto cu Departamento di Asuntonan Social a presenta 
algun di e proyectonan ta bay wordo ehecuta cu e So- 
ciaal Crisisplan. 

•Ta bezig pa scoge un sistema di registracion di fami- 
anan vulnerabel aki na Aruba pa asina por actua mas 
trempan. Den esaki ta bastante leu. 

•Lo bin hunto cu e diferente scolnan alci na Aruba pa 
traha na mehora e situacion social na scol y na cas. 

•Ta trahando pa baha e listanan di espera di Directie 
Voogdijraad, Bureau Sostenemi y Departamento di 
Asuntonan Social. 

•Ta trahando pa bin cu un campaña di comunicacion 
tocante e crisis social. 

•Den cada bario Stichting Wit Gele Kruis lo bay duna 
sosten na e famia vulnerabel ora un baby nace. 


•Ta bezig ta ampliando posibilidad pa atende y guia 
mas mucha y hoben na diferente centro di guia. 

•Lo cuminsa un campaña di con pa cria bo yiu na luna 
di november 2018. 

•Ta atendiendo mas hoben cu problema psikiatrico y cu 
problema den conducta. 

•Na januari 2019 lo habri na Centro di Cuido na San 
Nicolas un luga pa atende hoben y muchanan cu nece- 
sidadnan special. 

•Lo drecha e sistema di registra hoben cu ta lceda sin 
presenta na scol. 

•Lo percura pa haya mas trahado social den e barionan 
alci na Aruba. 

•Lo traha mas hunto riba tereno social, hudicial, ense- 
ñansa y cu bienestar publico pa por atende e retonan 
social na un miho forma. 

•Lo sostene mayornan miho den nan tarea con pa cria 
nan yiu door di ofrece diferente tayer y door di habri un 
centro pa famia destina pa guia mayornan. 

AruParking ta un compania abusador, mientras 

Minister Chris Romero a anuncia un maneho 
nobo, sin ainda a presenta esaki 


ARUPARKIN G ta un compania abusador. Sin duna 
ningun clase di notificacion, p.e. pega un ticket riba e 
auto, ta haya ta bon pa tou un auto mal para y asina e 
propietario tin cu paga 150 florin pa haya e auto bek. 

Afls. 150,= den e dianan aki ta hopi placa, pero manera 
e Gobierno aki ta propaga, e ser humano ta central, pero 
no a hik pa kita for di un ciudadano e suma di 150 flo- 
rin. 

Den e coso oki di un pensionodo, cu 
no to hoyo mosho ploco , pero po pogo 
Gobierno 150 florin, sigur to hopi ploco. 

Ultimo dianan e Parkeer Wachternan ta manera ta tras 
di tur auto cu ta para malo, y sin ningun advertencia ta 
dicidi di tou e vehiculo. 

Minister Chris Romero a bin den un conferencia di 
prensa anuncia su maneho nobo, cu mester drenta na 
vigor 1 di November 2018. Pero pueblo ta puntra, e 
mandatario a publica e reglanan? 



E unico regla cu tin, cu ningun automobilista mag di 
parkeer den e vaknan geel. Pueblo ta sinti cu Gobi- 
erno aki ta “hambra” pa haya placa y pesey e Parkeer 
Wachternan ta sali ali sin compassion pa tou mas auto 
cu ta posibel. 

E forma cu e ta wordo haci, manera a ser declara na 
AWEMainta ta un forma di un abusador. 


Aruba Lions Club cu un tremendo 
caminata Diabetes Awareness Walk 



DIADOMINGO ultimo Aruba Lions 
Club a organisa un tremendo caminata cu 
meta pa concientisa nos comunidad riba e 
peligronan di malesa di diabetes conoci den 
nos comunidad como malesa di sucu y tam- 
be pa un campaña pa preveni e malesa di 
diabetes bou di nos comunidad Arubano cu 
ta creciendo rapidamente. E malesa aki por 
tin hopi consecuencia negativo pa un ser hu- 
mano y atrabes di nos filosofia Leonistico di 
Lions International nos lo lceda concientisa 
nos comunidad manera nos bin ta hacie ul- 
timo añjanan riba e tereno aki. Aruba Lions 
Club kier a gradici tur persona cu a participa 
n’e caminata y di awor caba anuncia cu otro 
aña e caminata lo ta uno aun mas grandi. 

Haya e capa di super heroe; Bira Maestro! 


HACI un diferencia den bida di otro. Scoge p’e pro- 
fesion di maestro. Maestro tin e papel importante pa 
forma tur otro profesion cu tin. Aña pa aña, e interes pa 
studia na IPA ta birando mas grandi. Studiante Sergio 
Winterdal ta conta su motivacion pa studia na IPA. 

“IPA, un scol cu ta brinda oportunidad na hoben y adul- 
to pa realisa nan soño. Sea bo kier bira, p.e., un maestro 
di enseñansa primario of docente di enseñansa secun- 
dario, tur esaki ta posibel na IPA. Aki bo ta haya tur 
habilidad y conocemento pa forma bo den un maestro 
capacita, p’asina bo por transmiti e conocemento aki y 
yuda educa nos futuro generacion. 

No IPA mi to siñondo hopi cos, 
entre non, e hobilidod po onticipo 
situocion y busco solucion creotivo. 

Actualmente, un maestro di scol na Aruba no tin un ta- 
rea facil. Nos tur sa cu e alumnonan di awendia t’esun 
di e era nobo. 

Kiermen, un maestro mester ta, no un, pero dies stap di- 
lanti di e conocemento di su alumno. E maestro mester 
ta na altura tanto di e mundo sensorial (belevingswe- 
reld) di alumno como di loke ta pasando rond mundo. 
Esaki t’e motibo cu mi a bin IPA, pa na final mi haya mi 
capa di super heroe y yuda educa nos muchanan. JOIN 
IPAAWE!” 

IPA to invito tur studionte di HAVO, VWO 
y MBO nivel 4 y tur otro persono intereso 
po cuminso un estudio po moestro po 
osisti no IPA su Dio Publico (Open Dog) 
dio 17 di november 2018. 

IPA su Dia Publico lo ta di lOor di mainta te 2or di 
atardi na IPA (Isaac Wagemakerstraat 11, San Nicolas). 

Durante e Dia Publico lo duna informacion di e estu- 
dio di Maestro pa Enseñansa Primario, Bachelor Talen 
y e curso di PDG. Tambe lo duna informacion tocante 
e Test di Admision y 21+ Toets. Naturalmente lo tin 


oportunidad pa inscribi como studiante. Pa por inscribi 
na IPA mester trece e papel di registro civil (papel di 
AWG 5). 

E gastonan di inscripcion ta AWG 75,-. Pa inscripcion 
di e estudio di Maestro pa Enseñansa Primario y Bache- 
lor Talen mester bin cu copia di diploma di sea HAVO, 
VWO of MBO nivel 4. Pa inscripcion di e curso di PDG 
mester bin cu copia di diploma di sea HBO of WO. 

Banda di esaki por cera conoci cu e instituto en general 
y e ambiente estudiantil en particular y conoce nos fa- 
cilidadnan. 

Ademas lo tin oportunidad pa combersa cu nos studian- 
tenan actual. 

Tambe lo tin un ‘Food <Sc Bake Sale’ organisa pa nos 
propio studiantenan. E benta di cuminda aki tin como 
meta pa recauda fondo pa e studiantenan di aña 3 cu 
pronto lo biaha pa exterior pa nan pasantia internacio- 
nal. 

Di e manera aki IPA ta brinda henter Aruba un dia spe- 
cial di orientacion, yen di informacion y actividad. 

Pa mas informacion por tuma contacto cu Studenten 
Services na 524-3100 of por bishita nos pagina di fa- 
cebook ‘Instituto Pedagogico Arubano’ of nos website 
www.ipaaruba.com . 

Concierto Dominical "Donny 
Laclé" tabata exitoso atrobe 

DIADOMIGO dia 28 di october 2018, Fundacion pa 
Talento Musical “Donny Laclé” a presenta un biaha mas su 
Concierto Dominical di tur fin di luna. 

E concierto aki a tuma lugar manera custumber na Bib- 
lioteca Nacional den George Madurostraat di 11.00 or 
di mainta te 1.00 or di merdia. 

E concierto tabata sumamente alegre cu un dushi ambi- 
ente pa drenta e ultimo lunanan di aña aki. 

E concierto a habri cu Coro La Escala cu manera semper 
a laga tur hende canta hunto cu nan. E coro aki ta con- 
sisti di 16 integrante, tanto musico, como cantante. 

Na 1988 señora Maruja Forrero (dfm) a funda Coro La 
Escala. Na 2009 sra. Maruja a fayece y for di e tempo ey 
e coro a sigui bou di direccion di Héctor (Chichi) Pérez. 
E coro aki, banda di haci musica, tin un meta social 
hopi importante tambe, esta hiba canto y alegria na 
diferente lugar, manera Hospital, Centro di Bario, Cas 
di nos Grandinan, FAVI, Funari. 

Y p’esey un bes pa aña nan ta bin canta y toca den Con- 
cierto Dominical tambe. 

E bolerista Harlan Venner tabata e siguiente artista; el a 
yega di canta varios biaha den Concierto Dominical. Y 
manera por a spera, su voz sonoro y romantico a yena 
sala cu alegria y nostalgia. 

E cancionnan cu el a scoge tur ta relata un storia masha 
bunita cu ta pone hende scucha. E tin un bunita CD 
“Harlan Internacional” cu por cumpra cerca dje pa 25 
florin. 

Trio Los Tres cu ta consisti di Bito Franken (guitara y 
cuarta), Eric Ignacio (guitara y baho) y Erick Uchtman 
(sinfonia di man) tabatin sosten di 5 musico mas y 
p’esey nan tabata Trio los Ocho e biaha alci. Na momento 
cu e prome tononan musical a zona, hopi hende a subi 
pista di baile. 

E concierto tabata un gozo total cu ta pone tur hende 
anhela pa mas. Mester remarca cu un biaha mas e zoni- 
do tabata perfecto y esey ta danki n’e sosten financiero 
di CedeAruba y n’e trabou di Ivan Quandus. 



Paga tino: e siguiente Concierto Dominical no ta riba e 
ultimo diadomingo di november, sino riba dia 2 di de- 
cember. 

E concierto di dia 2 di december ta un celebracion di 
Pasco den cua Fundacion pa Talento Musical “Donny Laclé” 
ta otorga beca na algun talento musical hoben. 

A crea e fondo p’esaki cu loke e bishitantenan di e Con- 
cierto Dominical ta deposita tur luna den e famoso Caha 
di Glas. 

Un gradicimento ta bay for di awor pa tur hende cu a 
bishita nos Concierto Dominical den 2018. 

Tur hende ta bon-bini diadomingo dia 2 di december 
proximo. 

Parlamentario Sue-Ann Ras (MEP): 

Tema di Festival di Buki / Amistad / ta apropia 


Diabierna ultimo tabatin apertura di Festival di Buki pa 
Mucha 2018. Esaki ta di 26 aña cu Biblioteca Nacio- 
nal Aruba ta organisando un siman di inculca placer pa 
lesamento cerca nos muchanan y e aña aki Parlamenta- 
rio Sue-Ann Ras tabatin e placer pa ta un invitado. 

PRINSES AMALIA BASISSCHOOL 

E grupo di baile di Prinses Amalia Basisschool a duna 
un bunita presentacion di baile cu e cantica di e aña alci, 
durante e Apertura di Festival di Buki na Cas di Cultura 
diabierna ultimo. 

“E energia y alegria di e muchanan cantando y bailando, 
combina cu e bunita mensahe di amistad, a pone henter 
e sala bay den un euforia,” Sue Ann Ras a expresa. 

Un palabra di elogio y gradicimento ta bay na meneer 
Alvaro, kende a haci esaki posibel, dor di varios training 
den e siman tras di lomba y e guia intensivo di juffrouw 
Ella. 

IMPORTANCIA DI LESAMENTO 

“Nos mester inculca for di chikito den nos muchanan, 
cu lectura y lesamento t’e caminda corecto pa conoce- 
mento y libertad. Lectura ta implica participacion ac- 
tivo di e mente y ta contribui na desaroyo di e imagina- 
cion, creatividad, ta enrikece vocabulario como tambe e 
expresion oral y skirbi,” Sue Ann Ras a enfatisa. 

Si nos bay belc den nos tradicionnan, contamento di 
storia tabata un actividad di entretenimento masha uza. 
“Mi ta sigur cu hopi di nos ta corda e contamento di 
storianan, specialmente storia di spirito, como un activi- 
dad diario. Awendia nos a laga e actividad aki bay perdi 
y nos ta uza mucho nos celular pa entretene nos yiunan. 
Kisas nos mester ta un poco mas creativo y brinda nos 
yiunan e oportunidad di disfruta di contamento di sto- 
ria, specialmente cu awor nos tin hopi escritor y buld 
den nos idioma Papiamento y asina engrandece y en- 
rilcece vocabulario di nos muchanan,” ta loke Sue Ann 
Ras a expresa. 

AMISTAD 

E aña alci tin un bunita tema, esta: Amistad. Un tema cu 
tin tur su principionan di norma y balor den dje y sigur 



nos por fungi como ehempel pa nos chikitonan. 
“Semper ta bisa, cu no ta importa kico bo ta bisa, sino 
loke bo ta haci,” y cu esey Sue Ann Ras kier encurasha 
tur adulto pa ta mas consciente con nos mes ta anda cu 
e tema aki y tur su principionan manera; Respet, toler- 
ancia, pasenshi, union y mas. 

Finalmente Sue Ann Ras kier duna un palabra di elo- 
gio n’e diseñador di e ilustracion di e bulci, esta Van- 
essa Paulina, kende sigur a sa di pone tur e elementonan 
pa capta atencion di tanto e mucha- como e grandinan 
den e buki di Festival di Buki 2018 y tur e otro ilustra- 
cionnan. “E siman alci Biblioteca Nacional tin varios 
actividad riba programa y mi ta encurasha e mayornan 
pa nan participa cu nan yiunan y asina inculca e simia 
di lesa cu placer,” Sue Ann Ras a finalisa bisando. 

Holiday Bingo Extravaganza cu premionan Astro 

The Casino na Hilton ta revela su 

campaña di fin di aña 


CUMIN SANDO 1 di november, tur miembro di Hil- 
ton Casino Players’ Club por participa den e sorteonan 
diario di premio cu cinco ganador di $25 pa 9PM; y un 
ganador di $100 pa 10PM. 

E sorteonan diario lo comberti den un Holiday Astro 
Sweepstake ora cualkier hungador por gana un premio 
astronomico manera un iPad di 32gb, un Samsung flat 
screen Ty $1000 di slot play, Playstation 4, un laptop, 
un weekendstay pa dos persona na Hilton Aruba Carib- 
bean Resort & Casino, caarchi pa dos persona pa Palm 
Island, un stereo set, un dinner for two na Sunset Grille 
y/of JBL Bluetooth speakers. 

Manera pa participa na e Astro Sweepstakes ta facil. 
Gana 100 punto riba bo caarchi di miembrecia y ricibi 
1 ticket pa e Astro rifa; gana 50 punto y ricibi 1 ticket 
semanal pa participa den e sorteo semanal. E sorteonan 
semanal lo tuma lugar tur diadomingo cuminsando 11 
di november pa 9or di anochi cu diez ganador di $25; 
10PM un ganador di $100; y 11PM dos ganador di 
$100, y nan mester ta presente pa reclama nan premio. 
E nomber di e ganadornan di e rifa final di Astro lo 
wordo anuncia na final di e promocion durante e fiesta 
anual di gradicimento na e clientenan di e casino, 23 di 
december pa 1 lor di anochi. 

E resultadonan di e rifa ta parti di un fin di siman extrav- 
agante di Holiday Bingo, un evento di 3 dia, diabierna 
21 di december, diasabra 22 di december y diadomingo 
23 di december, cu $30.000/AWG 54.000 na premio 
garantisa, y e oportunidad di gana e premio gigantesco 
progresivo, si e no wordo gana prome e lo ta $75.000/ 
AWG 135.000 y lo sigui crece. 

Pre-benta di tickets pa e Bingo Holiday Weekend Ex- 
travaganza a cuminsa, $70 pa e 3 dianan plus $20 free 
play. 

E pre-benta a cuminsa 1 di november y lo termina 20 



di december 9PM. Si acaso e hungadornan kier cumpra 
nan tickets separa, diabierna 21 di december, dia 1, e 
lo ta $20 den pre-benta y $25 na porta; diasabra 22 di 
december, e segundo dia lo ta $25 den pre-benta y $30 
na porta; y diadomingo 23 di december, e tercer dia lo 
ta $35 den pre-benta y $40 na porta. 

E hungadornan lo ricibi $10 free play cu cada com- 
pra di un ticket den pre-benta. E bingo di 3 dia aki lo 
ofrece jackpots atractivo pa wega 9, full card: $3000/ 
AWG 5400, diabierna; $5000/AWG 9000, diasabra y 
$10.000/AWG 18.000 diadomingo. 

E casino recientemente a entretene un grupo di anciano 
di SABA pa e happy hour bingo di diabierna, un evento 
cu a wordo aprecia y disfruta. Riba potret por aprecia e 
bishita haci na e casino cu e cantador di bingo Carissa. 

Bon din yen di alegrinan! 

Scirbi pa Ruthy"Lady Ruth" Vrieswijk-Bergen 

NOS a tope diadomingo anochi na Paseo Herencia. E1 
a hurk casi hinlca rudia pa a para banda di Lulu, e pre- 
ciosa nieta di Vale Croes, nos comediante number 1, 
awe den feliz memoria. 

E lcier a comunica cu Lulu riba Lulu su nivel di un mu- 
cha spierto di apenas 6 aña di edad. Tabata e anochi 
dedica na Vale Croes dfm y su famia, cu desvelo di e 
cara relief di Vale. 

Ora Angelique Stuger a hurk, dobla su rudianan pa ta 
n’e altura di Lulu, mi wowonan a yena cu awa, mi ge- 
moed a yena. 

Mi amiga Angelique ‘Angie” manera mi a cuminsa yame 
ta un hende muher hopi halto mes di estatura, pues pa 
wak’e na altura di Lulu a demostra un biaha mas su 
curason grandi yena di amor y aprecio cu Angie tin pa 
Don Vale Croes su talentonan como nos comediante 
number un di Aruba y su famianan. 

Angelique a papia palabranan hopi bunita cu a emo- 
ciona nos tur. Un otro banda di e hende muher bunita, 
fuerte y simpatico aki sigur! 

Pero e sra. dama grandi den estatura aki sa papia hopi 
cos pret tambe, locual el a haci den su Stand Up Com- 
edy show recientemente den Crystal Theater. Su One 
Woman Show Stand Up Comedy a tuma lugar dia 27 
di october ultimo y e publico presente a goza un mundo 
di su presentacion gracioso, su jokenan, su canto y su 
bunita bailenan. 

Un elenco di artistanan cu tambe ta gusta expresa e du- 
shi alegria! Lady Ruth tambe a goza un mundo di su 
show, y nos tambe a hari di cuminsamento te fin! 

Di berdad, ora mi a corda riba mi mesun show, mi a bin 
ta realisa mas cu esta un curashi Angie tin. Di papia y 
actua, di actua y papia su cosnan pret. Su show e mesun 
atardi ey, specialmente pa nos grandinan, tambe a cay 
na hopi bon tera. Tur a bay cas na harimento. Y mas bo 
hari, menos lachi bo tin na bo cara. 

E pareha cu a wordo casa sin spera a bay cas sigur cu 
sintimentonan pret kizas tambe mixto, pasobra por haci 
jolce di casamento, pero ta algo serio e ta tog. Nan ta- 
bata hopi sportief mes y a hunga cu e wega dushi aki. 

Oh y e cantica “Deooooo” cu nan a baila hot hot hot! 
Si, Angelique su bailadornan a demostra cu nan sa baila 



y e cabayero boluntario den publico cu tabatin e curashi 
pa a bay baila cu e strea di e anochi ey, tambe a ricibi su 
aplauso. 

Angelique mes a cose tur su costuumnan y e mes a hinca 
tur su show den otro cu tur e tokenan special humoris- 
tico. 

Ora nos a felicite cu su tremendo show y su baile di 
Deooo, e di, cu ta despues e lo bay ripara si su lomba lo 
haci un crenchi dolor, pasobra el a lora bira baila pio cu 
un colebra. 

Y no yama mi amiga Angie “macamba”, pero por yame 
si “Arucamba”, pasobra e ta stima Aruba masha masha 
hopi mes. 


Un di su mayornan ta Hulandes y e otro ta Rubiano. 
Naaaaah, locual Angelique Stuger a haci, ningun otro 
comediante femenino a yega di haci aki na Aruba. E ta 
manera nos ta bisa na Hulandes crioyamente:”Enig in 
haar soort “ cu su curazon grandi yen di amistad bunita 
pa tur cu ta corde y tur cu a apoye algun aña pasa como 
Mrs. Carnaval, na unda tambe el a steal the show. E sa 
di usa su talentonan pa trese alegria. 

Nos ta super proud di bo lieve Angie, “You did it again!” 
and you will do it again! Masha masha pabien cu bo 
exitoso Stand Up Comedy show. Be you always. Bo tin 
un curpa grandi elegante y bunita, y bo tin un curazon 
grandi y bunita. Nos ta stima’bo!!!! 

Danki pa tribi bin cu bo Stand Up shownan pa alegra e 
curazonnan. God bless you!!!! 

Prome grupo 
di empleado 
ta gradua Mi 
Compromiso 
cu Aruba na 
Caribbean Palm 
Village Resort 

MI Compromiso cu Aruba ta un programa 
educativo diseña pa tur persona cu ta traha 
den e industria turistico. E programa ta me- 
hora e conocimento di e producto turistico 
di nos isla, cu enfoke riba excelencia den ser- 
vicio y e futuro sostenibel ambiental. 

Diseña pa e Ministerio di Turismo, e ta un 
inversion den nos hendenan, mehorando 
nan nivel di profesionalismo y mehorando 
nan conocimento di nos isla. 

Caribbean Palm Village Resort a haci e 
prome ronda di e programa di certificacion, 
cu e prome grupo di empleadonan cu hunto 
a explora e capitulonan mas importante di e 
historia di Aruba y e historia di turismo. 
Nan a repasa tambe e recursonan natural, e 
cultura, e atraccionnan, e normanan di ser- 
vicio y conocimento di nan propio desaroyo 
personal. 

E curiculo di e programa a inclui varios se- 
sionnan consecutivo di algun ora tratando e 
temanan di Turismo, Sostenibilidad, Histo- 
ria di Aruba, Servicio Excelente, Comunica- 
cion Excelente y Actitud Ganador. 




BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 5 Nov, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

176.92 

177.64 


178.44 

Pond sterling 

GBP 

2.25 

2.30 


2.36 

Japanse yen 
(per 10.000) 

JPY 

155.83 

157.26 


158.84 

EURO 
(per 100) 

EUR 

200.74 

202.58 


204.61 

Deense kroon 
(per 100) 

DKK 

26.17 

26.89 


27.69 

Noorse kroon 
(per 100) 

NOK 

20.25 

20.97 


21.77 

Zweedse kroon 
(per 100) 

SEK 

18.59 

19.31 


20.11 

Bon-bini bek na cas! 

Victeria di Xander Bogaerts cu Red Sex ta 
resalta e amer grandi entre Beston y Aruba 


DESPUES di un temporada y post temporada masha 
resaltante, e ekipo di Red Sox, cu nos yiu di tera Xan- 
der Bogaerts, ta gana nan di 4 titulo di World Series. 
E orguyo p’e triunfo aki di Bogaerts ta un sentimento 
nacional cu Oficina di Turismo Aruba (A.T.A.) a sa di 
expresa compartiendo publicacionnan di apoyo prome, 
durante y despues di e World Series 2018. 

Esey, na su lugar, a genera numeroso reaccionnan posi- 
tivo caminda a resalta e lazo fuerte di afecto cu ta existi 
pa nos campeon mundial, pero tambe pa nos isla como 
un destino masha gusta entre e hendenan di Boston. 
Actualmente, 10% di e bishitantenan Mericano pa Aru- 
ba, ta for di Boston. 

Atrabes di Facebook, Instagram, Tvvitter y tambe den e 
corantnan The Boston Globe y Boston Metro, A.T.A. a 
publica un felicitacion den nomber di pueblo di Aruba. 
Un pagina completo ta bisa ‘XOXOXOXO 2’ y ‘Hopi 
amor pa nos heroe local Xander Bogaerts, y e ekipo 
completo di Boston pa un victoria increibel.’ 
Adicionalmente, e publicidad cu a sali den corant e me- 
sun dia cu e parada di victoria na Boston, ta invita tur 
hende pa bishita e pagina www.aruba.com/xander ca- 
minda por expresa aprecio pa nos gran atleta. 

Entre e miles y miles di comentario di pabien pa Xander 
cu a registra riba e diferente plataforma digital, a keda 
bin dilanti tambe e stimacion pa nos isla. Riba e web- 
site di Aruba.com por nota diferente comentario e.o. di: 
‘Bethany’ cu a scirbi: “Dos cos cu tin un lugar special 
den mi curazon...Soxy Aruba! Danki Xander! Pabien!” 
y riba Instagram ‘annmarielussier’ a comenta: “Esaki ta 
lo mihor!!! Stima mi Sox, stima Xander y STIMA Aru- 
ba! Wak bo na januari.” 

Esalci claramente ta demostra e popularidad halto di 
Aruba, hecho cu ta respalda p’e estadisticanan cu ATA 
ta conta cu ne. Mescos cu e ehempelnan aki, tabatin 
hopi otro, demasiado pa menciona tur. 

Pa splica un poco di e storia: The Boston Red Sox ta un 
ekipo Americano profesional di baseball cu nan base na 



Boston, Massachusetts (Merca). The Red Sox ta com- 
peti den Major League (grandes Ligas) Baseball como 
miembro di e American League East division. 

The Red Sox a gana 9 World Series Championships, y 
esun mas recien awor na 2018. Cu e nuebe titulonan 
mundial, di cual 4 ta desde aña 2004, ta haci cu nan ta 
e ekipo cu mas tanto victoria den e siglo alci. 


Cariñosamente yama ‘The X Man’ of ‘Bogey’, Bogaerts 
ta forma parti di e organisacion di Red Sox for di 2009 
y ta hunga den Grandes Ligas desde 2013. Na dos oca- 
sion e basebalista a gana e premio di Silver Slugger di 
American League; y den e temporada cu a caba di cul- 
mina, Bogaerts a keda nombra como ‘AL Player of the 
Week’ na comienso di juli. Tambe el a dal tres ‘Grand 
Slam’, impulsando su ekipo pa yega na e final. Cu ape- 
nas 26 aña di edad, Bogaerts tin caba dos campeonato 
riba su nomber. 


Den un articulo publica riba website di Sports Illustrat- 
ed, ta papia con Xander Bogaerts a gradici e fanaticonan 
di Boston sorprendiendo varios famia e anochi prome 
cu e parada di victoria cu un bishita personal. 

Na Aruba Bogaerts tambe ta duna bek na su comunidad 
pa medio di e fundacion ‘Dare To Dream’ cu ta organisa 
e.o. clinica di baseball pa muchanan. Su mes ta partici- 
pa activamente den e fundacion ki ora cu su agenda di 
trabou ta permiti esaki. 

Di parti di ATA ta duna Xander Bogaerts cu un caluroso 
bonbini bek despues di su gran logro na Merca. 

Endy Croes y Chipen 
Chirino a wordo sorprendi 
durante colorido apertura 
di XIII Campenato 
Femenino Internacional 
WBSC Suramer cano 

ARUBA Softball Bond y Comision Organisador ta 
sumamente contento y orguyoso pa cu e campeonato 
internacional femenino Concursa celebra na Aruba. 
Aruba for di october 2017 na Botswana Africa a wordo 
honra pa WBSC cu Aruba lo ta anfitrion pa cu e di 
XIII Campeonato Femenino di WBSC Suramericana 
(CONSURSA). For di october 2017 trabounan a inicia 
y a concretisa esaki 27 di october 2018 cu un bunita y 
colorido apertura. 6 Pais a competi den e campeonato 
aki di un nivel hopi halto. Durante e ceremonia proto- 
colario di apertura e 6 equiponan aki a haci nan desfile 
dilanti un publico grandi y invitadonan. 

Grupo di baile di Marisol Peña a presenta un bunita 
show durante e apertura aki den combinacion cu steel- 
pand di Nico Conner cual a cay masha na agrado di tur 
delegacion presente. Den un solo palabra hopi bunita. 
Despues MC Sandra Croes a yama Presidente di WBSC 
Suramericana (CONSURSA) dilanti pa hiba su speech. 
Durante su speech Presidente Antonio Morales a yama 
Endy Croes dilanti y a sorprende Endy cu un reconoce- 
mento hopi special di WBSC. Un plakaat cu un potret 
di Endy Croes aden reconociendo Endy Croes pa su 
aporte y contribucion pa cu trabownan desplega pa cu 
desaroyo di softball pa henter e continente Americano 
como Vice Presidente WBSC Americas y miembro di 
Directiva Sur Americano y Vice Presidente di ECASC cu 
ta Confederacion di islanan den Caribe di habla Ingles. 

Un reconosemento sigur di hopi balor. Na mes momen- 
to a yama sr. Francisco Chirino dilanti kende tambe a 
haña un reconosemento pa su aporte na deporte di soft- 
ball den henter su carera. Na final di e parti protocolario 
a bay over na lansa e prome bala p’asina declara oficial- 
mente e campeonato como habri. 

Parlamentario sra. Shailini Tromp Lee a lansa e prome 
bala, mientras Parlamentario sra. Sue Ann Ras a fungi 
como bateador y Diputado di Bonaire sr. Edsel Ceci- 



lia a fungi como catcher, mientras umpire di Argentina, 
Maria Aren tabata esun encarga tras di plato. 


Meraly Kootes atleta di Aruba a lesa e Credo p’e atle- 
tanan y Maria Aren di Argentina a huramenta e Um- 
piresnan den publico. Despues di esaki Aruba a enfrenta 
Peru unda Aruba a sali cu un victoria. Miembronan di 
Hunta Directiva di WBSC tabata presente p’e acto aki 
ta sr. Antonio Morales, sr. Javier Anaya y esposa y srta. 
Maria Soto. 

Di Parlamento sra. Shailini Tromp Lee y Sue Ann Ras. 
Di Romar Trading representantenan Betto Wernet y 
Bryan Maduro, di Bonaire Diputado Edsel Cecilia, di 
Peru Vice Presidente di CONSURSA Marisa Matzuda 
y di Colombia Instructor di umpires y alabes e umpire 
in chief apunta pa WBSC Suramericana pa cu e campe- 
onato aki sr Mariano Marrugo. 

Aruba ta grandi 

Devon Hodge tabata refree invita un biaha 

mas n'e mundial na Thailand 


ARUBA su nomber ta sona artobe internacionalmente 
den grandi. Devon Hodge, un di e refreenan cu tabata 
atrobe refree den e mundial na Thailand. Devon Hodge 
a haña su invitacion pa tuma parti como refree p’e mun- 
dial na Thailand den luna di maart 2019 na Bangkok. 

Esaki ta un bon noticia pa Aruba ora nos tende algo 
asina cu organisacionnan grandi manera World Muay 
Thai Federation ta invit’e pa asisti na un evento grandi 
asina. Devon Hodge a conta cu no ta facil algo asina, 
pasobra e hendenan di e Federacion no ta facil pa traha 
cu nan y ta exigi hopi di bo mes, pero e ta contento cu e 
por ta un biaha mas por ta parti ta un honor esaki ta pa 
su persona y Aruba. 

Sigur ora bo wak tur e otro pais grandi y el a comprende 
cu e lo ta hopi mas grandi e biaha aki recientemente 
tabata na Mexico y el a ripara como un pais mas grandi 
cu nos cuanto nan falta ainda pa siña y eynan e Federa- 
cion Mexicano a puntr’e p’e bin duna les of seminario 
pa nan hendenan tambe. Pero dor di su trabou di tur dia 
e aña alci no ta posibel y a bisa nan por ta despues di e 
mundial na Thailand. 

Devon Hodge ta hopi grandico n’e Presidente di Federa- 
cion na Aruba repesentando WM.F. na Aruba, esta sr. 
Roony Boye’ kende a dun’e e confiansa y oportunidad 



alci pa representa nos pais Aruba y cu awe e ta forma 
parti di e organisacion mas grandi di deporte di Muay 
Thai rond mundo cu ta WM.F. 


Pabien aruba tambe cu ta bayendo den un bon direccion 
y guia tambe di Comete Olimpico di Aruba p’asina nos 
por ta mihor y mas fuerte prepara un biaha mas danlci 
p’e oportunidad aki. 


Time 

Out 


Otro dos di 
Crossing for hope, 
esta Daexo Croes 
y Stephan Thijsen 
ambos ta bon 
prepara p'e hazaña 
di diadomingo awor 

Pa un simpel sunchi sin pérmit: 

Kapilan di barku s enlifiko 
a haña retiro inmediato! 



WILLEMSTAD Den un momento di pashon inkon- 
trolabel, kapitan dje barku di ekspedishon sientifiko ku 
ta hasi investigashon maritimo, kapitan dje barku ‘Pela- 
gia’ ku a pasa Kórsou e aña’ki, a sunchi un investigadó 
femenino kasá na su garganta i a kibra su karera profe- 
shonal na wérki. Ela haña retiro inmediato, ela pérdé un 
salario fabuloso i no por haña su trabou bék ne instituto 
sientifiko ku ta doño dje barku. 

E argumento ku komishon di disiplina a duna pa retirá 
e kapitan ta ku un persona den kual tur outoridat bordo 
dje barku ta konsentrá, no mester a imponé su mes riba 
e señora kende a entregá keho manera nan a yega Ulan- 
da bék. Mester bisa ku e kapitan a bringa e retiro ku tur 
su forsa pero na final e argumentonan kontra dje tabata 
demasiado fuerte. I apesar ku e tin apenas 52 aña, e ta 
rekonosé Ku ela tira su karera afó óf e mester buska tra- 
bou komo kapitan di un barku guachafita ku ta trans- 
portá porkeria. Doño dje barku ta un organisashon di 
renombre mundial ku ta hasi investigashon sientifiko 
riba lamannan rónt mundu entre otro entre Europa i 
Kórsou. Nan ta investigá pa institutonan di renombre i 
nan tin 2500 persona den servisio. 

Nan ta bende nan informashon ku institutonan sien- 
tifiko. Kada bes ku e barku Pelagia sali, tin komo 100 
studiante of sientifiko a bordo pa buska dato di laman 
durante ekspedishon. 

E historia funesto a kuminsa desémber aña pasá ora e 
barku a sali for di Texel na Ulanda pa via Gran Canaria 
nabegá bin Kórsou ya e sientifikonan por a hasi tur sor- 
to di eksperimento riba laman ganchu. 

E kapitan dje barku tabatin 7 aña den servisio i tabata 
kobra un salario di 4154 euro, banda di kual e tabata 
8% di toeslag di fakansi, i 8,33% bónus kapitan, 8% 


vakantietoeslag, 8,33% di su salario anual na bonus i 
30% di su salario komo kompensashon pa pasa tantu 
luna asina riba laman. 

Dia 7 di mart dje aña’ki e fundashon a pone e kapitan 
riba non-aktif te dia su retiro drenta na vigor dia promé 
di desémber proksimo. 

Su eror monumental ta lcu durante selebrashon di fin di 
aña, e no por a dominá su gana di sunchi un dje studi- 
antenan na su garganta i despues a pidié pa lag’é sunchi 
e studiante ku ta señora kasá. 

E kapitan mes ta bisa ku ta solamente ela pidi e señor 
si e por haña un sunchi i ora e señora a ninga, a laga e 
asuntu te einan. 

E kapitan mes a rekonosé despues ku e tabata fout i 
su doño di trabou a tumé masha na malu ku komo e 
maksimo outoridat a bordo, ela purba algu erotiko lcu e 
señora. Pa kolmo e insidente a sosodé ora e barku tabata 
meimei di Oseano i e señora no por a baha na bushalte 
pa kue tram bai kas (sic!!). 

Ademas nan a tuma e kapitan masha na malu ku e ta- 
bata bou di influensia di alkohól ora e insidente a tuma 
lugá, loke t severamente prohibi. 

E instituto a haña ku ela faya ku su obligashon i ku e no 
por keda den servisio. 

Ademas nan no tin otro barku riba kual e por a traha 
eventualmente. E kapitan na su turno a reldamá ku su 
doño di trabou no a tende su vershon pero dje señora 
so. Esei a pone ku su reputashon i profeshon a sufri 
daño ireparabel pero su komportashon tabata robes. 
Tampoko t’asina ku su petishon tabata di karakter di 
intimidashon seksual pasobra simplemente ela bisa un 
muhé mayor di edat ku e ta sinti atrakshon pe. 

E señora mes a rekonosé ku e no a sinti ku e kapitan a 
afektá su dignidat ni tuma represaya. 

E kapitan a reldamá su doño di trabou ku nan a purba 
pinta un kuadro di un tipo ku ta iresponsabel i muher- 
iego alkoholiko lokual no te kaso. 

Ademas nunka tabatin reldamo riba dje riba e tereno 
aki. Unabes ku a disidi ku ta duné retiro, ela pidi un 
pago di transishon di 14.742 euro i paga tur e kompen- 
sashonnan manera bonus i Pelagio-toelage di 30%. 
komishon disiplinario a haña ku su komportashon ta- 
bata di tal forma ku no por tené den servisio. 

E komishon a konstatá lcu no por proba ku ela sunchi e 
muhé, ta pidi ela pidi. Pero ela malusá su posishon. 

Esei ta komportashon sensurabel i su retiro ta drenta na 
vigor 1 desémber proksimo. 

E ta haña su kompensashon di transishon i nan mester 
paga e Pelagio-toelage di 30% di su salario mensual. 

Aklarashon awor ku baka a hoga na pos 

Riba presupuesto 2018 tin sén pa drecha 
kamindanan i mester usa esaki 


WILLEMSTAD - Gobiernu a informa ku trabounan di 
restrukturashon di kareteranan ku ta planiá pa 2018 mes- 
ter tuma lugá pasobra nan tin prioridat i mester evitá ku e 
fondonan destiná den presupuesto di 2018 pa esaki, ta bai 
pérdi. Minister Zita Jesus Leito ta lamentá e moléster ku 
rekonstrukshon di parti di Santa Rosaweg ta kousando i ta 
pidi komprenshon pa esaki. Ta trata aki di un fase mas pa 
rekonstrukshon kompletu di Sta Rosaweg. E parti aktual ta 
kore di Kaya Kolonchi te ku Apollostraat. 

Entre tantu, a yega djabiérne ultimo na un mihó solushon 
pa desviá e tráfiko riba e kaminda na banda pa e trabounan 
por a sigui. Ademas en general Servisio pa Obra Publiko 
(OW) lo traha ku tur kontratista envolvi den e proyektonan 
di drecha kareteranan pa por hasi e tempu ku ta traha riba 
kareteranan mas kórtiku posibel pa evitá moléster mas tantu 
posibel. Por ehémpel riba e proyekto di Santa Rosaweg lo 
hasi e trabou den ménos tempu, esta di 4 siman enbes di 6 
siman. 

A konsiderá tambe e posibilidat pa wak si por a traha riba 
otro kareteranan ménos frekuentá ku mester wórdu drechá, 
pero no ta posibel pa e echo ku no a bini un destaho publiko 
pa e kamindanan ei i un destaho nobo ta tuma su tempu. Ta 
pa e motibu alci tambe, trabounan tin ku sigui. 

OW ta planifiká restrukturashon di kareteranan lunanan 
adelantá. Den e planifikashon aki, i a base di un análisis di 
e estado di e kareteranan, ta skohe kua tin priodidat. Ora 
ku disidi riba esalci ta kuminsa kana e proseso di destaho 
publiko i asina ku skohe e kontratista ku lo hasi e trabou, ta 
kuminsa e kombersashonan. OW huntu ku kontratisanan 
i Kuerpo polisial ta planifiká e kambionan di ruta i atendé 
ku pérmitnan nesesario. 

E aña aki e proseso aki a tuma lugá, pero dor di e reto finan- 
siero, e trabounan a enkontrá un retraso i ta awor aki pa fin 
di aña por hasi e trabounan. E fondonan tei riba presupues- 
to di 2018 i no ta pasa outomatikamente pa presupuesto di 
2019. 

Minister Jesus-Leito ta pidi komprenshon pa e inkombi- 
nensia ku e restrukturashonnan por kousa den e simanan 
benidero. Lo hasi tur posibel pa minimalisá e moléster. 
Alabes konforme e informashon ku Minister Jesus-Leito a 
duna for séptémber tokante di esaki den e próksimo siman- 


an lo kuminsá tambe riba varios otro kareteranan, entre otro 
e siman benidero riba JB Gorsiraweg, ku ta e karetera ku ta 
pasa dilanti di Kasa Kuna, ENNLA i Embahada Merikano 
BIBA Willemstad lo bira e evento multi kultural mas grandi 
di siglo 21 

Ku ta konsentrá unikamente den Sentro di siudat 
Falta apénas 5 dia pa pone Punda, Pietermaai, Skalo i Otra- 
banda vibra di alegria i emoshon den un solo evento. BIBA 
Willemstad ta priminti di bira e evento ku mas artista, mas 
partisipante i un Publiko diversifiká, djasabra awor riba 10 
di novémber. E ultimo biaha ku Kórsou a konosé un aktivi- 
dat ku asina tantu talento lokal huntu, tabata na aña 1984, 
durante selebrashon di e di 10 aniversario di Rikesa Univer- 
sal. 

BIBA Willemstad ta konsisti di un aktividat magno riba 10 
diferente lokalidat i di 10’or di mainta te ku 10’or di anochi. 
Mas ku 30 artista lokal lo desfilá riba esenarionan di Brion- 
plein, Gomezplein, Wilhelminaplein, Plasa Wilson Godett, 
Plasa Jojo Corea i den Pietermaai. For di agrupashon Los 
Paranderos, Ike Jesurun, The other level ku Elton Lispier, 
Urvin ‘Luwi’ Yano, Steve Mariat, Miguelito Bomba, Henny 
Cornelia, Tipiko Pasa bon i drumband, interkambiá ku Baile 
di Excell Dance Academy, Fina, grupo Arawak, desfile di tra- 
henan di karnaval, konkurso ku premionan atraktivo i hopi 
mas. Mas ku 10 diferente DJ lo basha musika for di mainta 
te anochi, manera entre otro; Nesh, Kroklcs i Robertico Mar- 
tha, djis pa menshoná algun. 

Lo tin eksposishon di merkansia, konkurso di baile afro i 
rap, weganan di bingo i bon kuné. Tambe kampionato di 
dam i dominó guia pa e propio federashon nan konserni. I 
yatenan grandi i luhoso lo yanga drenta i broma den Bahia 
di Santa Ana. 

Nos sentro di siudat lo tin algu pa un i tur. Bo por bin piska, 
landa na Marichi, muchanan por diberti riba bouncer, kore 
den trein i otro wega na Plasa Cola Debrot i por train aero- 
bics, zumba i yoga riba Brionplein. 

Bin ku henter bo famia i bin eksperensia sentro di Willems- 
tad manera nunka ántes. Tur restorant lo prepará delisianan 
ekskisito optenibel for di 10 florin. Reserva e fecha den bo 
agénda i sigui nos medionan lokal i e paginá di Facebook di 
‘BIBA Willemstad’ pa tur informashon adishonal. 





AWEMainta 


, Corsou 


Diamars, 6 November 2018 


Baiendo mesun rumbo ku antiguo hefe 

Enorme malkontentu atrobe den kuerpo di Duana 


WILLEMSTAD. Ta kasi un aña y mei ku e antiguo 
hefe sr. Jules Ilario no tei mas i tur e empleado di Dua- 
na a keda na espektativa ku e mando interino ku a tuma 
ofer lo a bin ku otro rumbo y maneho di kual gran parti 
di e duanero nan lo a haña nan mes kómodo kune. Pero 
práktika a mustra den e mas ku un aña ku a transkuri 
nada a kambia. 

A1 kontrario e aktual Tim di Maneho ta baiendo den e 
mesun direkshon ku e antiguo hefe. 

E éks hefe tabata konosi pa tuma desishon nan deska- 
beiá y kontra tur regla lokual a bin kaba ku su karera 
den e kuerpo di Duana. 

Pero e Tim di Maneho aktual a skuif praktikamente tur 
nan responsabilidat riba e hefenan di puesto y permiti 


asina sierto desaroyonan ku lo bai bira funesto pa e kue- 
rpo. Algun di e hefenan a pesar di ta konosi pa nan 
inkapasidat, falta di vishon y mal maneho, tog ta haya 
awor e oportunidat pa ehekutá tarea di maneho pa ku e 
personal. 

E malkontentu a bin eskala kaminda un hefe di un Post 
a bin ta kita tur personal ku di un forma of otro a bin ta 
kritika su maneho y manda nan pa otro post. 

E liña kórá den e kritikanan ta un di e hefenan su inte- 
gridat ta kuestionabel den asuntu di sén, su falta di ko- 
nosementu y parsialidat ora ku tin ku atende ku proble- 
manan interno di personal. 

E personal ku no por sigui su maneho manera e haya ta 
bon tin bai na otro post bai labora. 


Detencion relacioná cu violencia relacional 


WILLEMSTAD - Diasabra 3 di novémber ultimo, al- 
rededor di 11.20’or di anochi, Central di Polis a dirigi 
un unidad pa Kaminda Amatista pa un caso di violencia 
relacional. 

N’e sitio indicá, Polis no a bin topa cu e victima, pero 
si e hómber E.D. nace na Córsou di 72 aña di edad, 
kende a duna di conocé cu un rato promé e tabatin un 
discusion cu su partner y durante di e discusion aki, lo 
e mester a maltrat’é na su cara. 

Den becindario, Polis a bin topa mas despues cu e vic- 
tima, kende a declará cu bérdad el a wórdo maltratá pa 
su partner. 

E dama tabatin diferente sla na su cara y tabata sangra 



na nanishi. Polis a detené e agresor E.D. y a present’é 
dilanti di un Fiscal auxiliar kende a ordená su encarcela- 
mento pendiente di mas investigacion. 





Siritonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 




Ifn Noticta 

Parlatino riba hende muhé: 

Sinku punto di lansn kontra violensha i moléster politiko 


WILLEMSTAD. Durante dianan 25 i 26 di óktober 
2018, parlamentario Curtley Obispo a asisti na Siudat 
di Panamá, na e reunion di e komishon di Equidad di 
Genero, Niñez i Juventud di Parlatino. 

E plataforma interparlamentario forma pa e 23 paisnan 
di Latino Amérika i Karibe tin su balor agregá i e biaha 
alci tabata tin e oportunidat di interkambiá di lconose- 
mentu ku un organismo internashonal i un kolega parla- 
mentario riba e tópilco di kombati alcoso i violensia poli- 
tiko kontra e hende muhé den Latino Amérika i Karibe. 
Un presentashon i interkambio balioso ku señora Paula 
Narváez, asesorá spesialista den partisipashon di hende 
muhé pa Latino Amérika i di Karibe di ONU Mujeres 
Panamá. 

A traha riba un proyekto di deklarashon riba violensha 
i akoso politiko lcontra di e hende muhé. 


E deldarashon final tabatin e siguiente puntonan> 

(1) pa impulsa e avanse sistemátiko di konosementu 
riba e realidat regional di violensia i akoso politiko ku e 
hende muhé ta sufri, 

(2) sensibilisa e aktornan regional desde Parlatino den 
lcuadro di e problema di violensia y akoso polñiko di e 
hende muhé i indiká ku esaki ta un violashon di nan 
ehersisio politiko; 

(3) sugeri e desaroyo di mekanismonan nashonal i re- 
gional den kuadro di identifikashon, análisis i siguimen- 
tu di denunsianan di violensia i akoso politiko kontra e 
hende muhé; 

(4) promové medidanan kontinente pa sanshoná i era- 
diká e violensha i alcoso politiko lcontra e hende muhé i 

(5) organisá un foro regional huntu ku e ofisina region- 
al di ONU Mujeres pa diskuti e tópikonan ariba men- 
shoná. 


Detenshon relashoná ku ladronisia 


WILLEMSTAD. Djabiérné ultimo alrededor di 22.13 
or, Sentral di Polis a risibi informashon ku personal di 
un kompania di vigilansia a deskubri un hómber deslco- 
nosi hórtando den un establesimentu na Morgenster. 

Un unidat polisial ku a yega na e sitio a detené e hóm- 
ber R.I.M. nasé na Kórsou di 24 aña di edat, relashoná 
ku ladronisia den e establesimentu. 

A presentá e sospechoso dilanti un Piskal Ouksiliar ku 
a ordená su enkarselamentu pendiente di mas investi- 
gashon. 

Djasabra 3 di novémber alrededor di 11.20’or di ano- 
chi, Sentral di Polis a dirigi un unidat pa Kaminda Ama- 
tista pa un kaso di violensia relashonal. 

Na e sitio indiká, polis no a bin topa lcu e viktima, pero 
si e hómber E.D. nase na Kórsou di 72 aña di edat, ku 
a duna di lconosé lcu un ratu promé e tabatin un dis- 
kushon ku su partner i durante di e diskushon aki, lo e 
mester a maltrat’é na su kara. 


I 


n* 


Den bisindario, polis a bin topa mas despues ku e vik- 
tima, lcu a deldará lcu bérdat el a wórdu maltratá pa su 
partner. 

E dama tabatin diferente sla na su kara i tabata sangra 
na nanishi. 

Polis a detené e agresor E.D. i a present’é dilanti di un 
fiskal ouksiliar ku a ordená su enkarselamentu pendi- 
ente di mas investigashon. 

Djaweps awor CFT lo ta den parlamento di Kórsou 


WILLEMSTAD. E aña ku ta kabando CFT, e Kom- 
ishon di Supervishon Finansiero ku gobiernu di Reino 
a introdusi pa kontrol’a maneho finansiero di tur pais i 
isla den Reino. 

Parlamentario Curtley Obispo di PAR a dediká atenson 
na e komishon ku ta aplká e lei i a konstata lo siguiente. 
Fei di Reino ku ta regla supervishon finansiero di Pais- 
nan Kórsou i Sint Maarten. 

Nan a bolbe instalá e aña aki un komishon di evalu- 
ashon konsistiendo di un total di 4 miembro di Kórsou, 
Sint Maarten i Hulanda. 

E komishon di evaluashon a kuminsá promé di óktober 
ku nan trabou di evaluashon. 

Den e kuadro aki riba djaweps 8 novémber 2018, e kom- 
ishon lo ta presente den un Komishon fiho di Finansa di 


Parlamento di Kórsou pa deliberá ku parlamentarionan 
presente. 

Parlamentario Curtley Obispo ta di opinion ku ta super 
importante i hopi bon ku e komishon aki ta deliberá ku 
Parlamento di Kórsou. 

Den e reunion aki e por trese puntonan di bista, pregun- 
ta i tambe sugerensianan den kuadro di e evaluashon pa 
despues haña rekomendashonnan pa asina sa : 

(1) kon leu Pais Kórsou a avansá den kuadro di ehek- 
ushon di e Fei di Supervishon Finansiero i 

(2) kua ta e aspektonan ku Pais Kórsou mester sigui 
mehorá pa asina yega na un finansa publiko saludabel i 
sostenibel na bienestar i progreso di Pueblo di Kórsou. 
Sigui konstrui i asina yega na e máksimo potensial di 
Kórsou pa loke ta finansa publiko saludabel i sostenibel. 


CFT ta hasi rekomendashon balioso pero: 

Gobiernu i Parlamento tin presupuesto 
komo un ról di papel di tualét!! 


WILLEMSTAD. E ultimo evaluashon a tuma lugá 
den aña 2015 i riba 23 yuli 2015 e tempu ei a presentá 
un rapórt di evaluashon ku diferente rekomendashon- 
nan balioso. Pa parlamentario Curtley Obispo mester 
evaluá i sa kua ta e “follow up” nan konkreto ku Gobiér- 
nunan anterior a duna pa loke ta e rekomendashonnan 
di aña 2015. 

Sigur den kuadro di kumplimentu di nos propio leinan 
di Pais Kórsou manera: 

(a) artikulonan 85, 86 i 87 di Areglo 
di Estado di Kórsou, 

(b) artikulonan di e lei di Komptabilidat 
2010 di Pais Kórsou i 

(c) e Fei ku ta regla e Sistema di Kontabilidat (financieel 
beheer) 2015 di Pais Kórsou. 

Parlamentario Curtley Obispo ta mustra atrobe riba e 
importansia i e seriedat pa tur aña di nobo trata kon- 
forme leinan i tur reglanan establesé di Pais Kórsou for 


di 10 óktober 2010: 

(1) e tratamentu di presupuesto, 

(2) e ehekushon di presupuesto i 

(3) e dunamentu di kuenta rason na tempu di presu- 
puesto. 

Ora walc patras e promé 4 aña, 3 luna i 22 dia di Pais 
Kórsou lamentablemente mester konstatá ku a base di 
opinion nan (“accountantsverldaringnan”) di SOAB 
i Kontrolaria General di Kórsou ku no tabata tin ba- 
lanse entre presupuesto, ehekushon di presupuesto i du- 
namentu di kuenta rason di presupuesto na tempu via 
kuentanan anual di Pais Kórsou. 

E hechonan aki i e realidat ku Pais Kórsou te ainda no a 
sera e sildo presupuestario 2014 i 2015 ku kuentanan 
anual, 

tambe ta importante pa evaluá i sa kua ta e “follow up” 
konkreto ku Gobiérnunan anterior a duna na rekomen- 
dashonnan di aña 2015. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu profundo tristeza pero agradecido pa tur locual e a 
nifica pa nos, pa medio di esaki ta participa 
fallecimiento cristianamente di nos esposa, mama y 
abuela ejemplar: 

LUCIA FOWLER 
YARZAGARAY 

18 oktober 1932 
f 29 oktober 2018 


Esposo: Edward D.C. “Benky” Fowler 
Yiunan: Maricella y Albertico Trimon 

Edward y Mary Fowler 
Marc y Maria Eugenia Fowler 
Eloise y Law Schwengle 

Nieto y nietanan: Michael, Nicole, Stacey, Lisa, 

Eugenie, lan, Chantal, Layla 

Rumanan: Elisabeth Yarzagaray 

tHaime Yarzagaray y esposa tMaria 
tHoracio Yarzagaray 
Inocente viuda De Titta 
Flaviano Yarzagaray y esposa Adriana 
tSally Yarzagaray 
Milton Yarzagaray y esposa Jilma 
Rudolf Yarzagaray y esposa Anna 
Orvind Yarzagaray y esposa Swinda 

Tanta: Vda. Annie Jonkhout Oduber y 

famia 

Manera yiu: Franklin “Kenky” Oduber y famia 

Tur swa y cuñanan, sobrino y sobrinanan, primo y 
primanan y ihanan. 

Amigonan, bisiñanan y conocirnan, demasiado hopi pa 
menciona. 

Demas famianan: Fowler, Yarzagaray, Oduber, Trimon, 
Ramirez Alfonso, Lamoso Godoy, Schwengle, 

Koolman, DeTitta, Brokke, Lasten, Angela, Tromp, 
Jonkhout, van Eck, Arends, Forgione, Ossowska, van 
der Hoeven, Laclé, Matadin, Lew Jen Tai, Odryzynski, 
Kock, Juliana, Soto Soto,Versteeg, Harms, Gomez, 
Bikker, Eerdmans. 

Ta invita pa acto di entierro cu lo tuma lugar diamars 6 
di november 2018 na Aurora Funeral Home di 2’or pa 
4’or di atardi. 

Oportunidad pa expresa condolencia: 

Dialuna 5 di november 2018 desde 7’or pa 9’or di 
anochi na Aurora Funeral Home. 

Si en caso den nos tristeza nos por a lubida algun 
persona of famia, nos ta pidi nos mas sincero disculpa. 

Envez di flor of krans, un donacion pa Stichting Cas di 
Machi ta ser altamente aprecia, lo tin un box disponibel 
pa esaki. 

Nos ta lamenta cu despues di entierro nos no por ricibi 
bishita di condolencia na cas. 




“Cu Señor bedishona bo y warda bo; 

Cu Señor hasi Su cara resplandece riba bo, 

Y tene misericordia riba bo; 

Cu Señor halsa Su cara riba bo y duna bo pas.” 
Numbernan 6: 24-26 

Cu profunde tristesa pero gradecido pa e cariño grandi 
cu el a demonstra henter su bida, nos ta participa cu a 
fayece cristianamente 



Susana Linda 
Geerman-Maduro 

Cariñosamente yama Susy 
‘21-01-1955 - T03-11-2018 


Na nomber di: 

Su mayornan: tMario Maduro 

Juanita y 

Andres Toppenberg-Wouters 

Su esposo: Franklin Geerman 

Su rumannan: tMarlin Beenen-Maduro y famia 

Micheal y 

Nicolasita Maduro-Arends y famia 
Emely y John v-d 
Kroef-Maduro y famia 
Mario y 

Swinda Maduro-Schwengle y famia 
Franklin y 

Lidia Maduro-Wouters y famia 
Rosimbo y Magdalena Maduro- 
Wouters y famia 
Esmeralda y 

Robert Kock-Maduro y famia 


Cuñanan: Rudolf y Marfha Geerman y famia 

Ireen y Mariano Ras y famia 
Mirto y Angela Geerman y famia 
Jenny Geerman, Anne y famia 


Manera nieto: Alexander, Xander y Devin 


Tur tanta y omonan, subrino y subrinanan, primo y 
primanan, tur rumannan di Zion Worship Center. 


Y tur rumanan den Cristo di Igelsia El Peniel, Iglesia 
Evangelico na playa y Pos chikito. 


Ta invita demas famia, bisiña, amigo y conocirnan pa 
asisti na e acto di despedida cu 
lo tuma luga diaranson 7 november pa 9or pa 11 or di 
mainta na Aurora Funeral Home. 


Enbes di krans of flor un donacion pa un bon causa lo 
ta altamente aprecia. 


Orobanda ta nos kara 

Komersio di 
Otrobanda ta 
bin a la karga 
pa desaroyo 
den Otrobanda 

WILLEMSTAD. Tin un 

nesesidat urgente pa un plan 
inegral di desaroyo pa Otro- 
banda. 

Federashon Otrobanda, Sosie- 
dat Komersiantenan di Otro- 
banda i Plataforma Otrobanda 
ta suprayá e nesesidat i ta sos- 
tené inisiativanan di desaroyo 
positivo pa ku Otrobanda 
Otrobanda, su balor i impor- 
tansha i su ról den diferente 
aspekto di nos bida ta imp- 
agabel. Otrobanda ta uniko pa 
diferente motibu. 

Un di e áreanan integral di nos 
sentro di siudat ku ta riba lista 
di Herensha Mundial, 
Konstelashon ku ta konsisti di 
komersio i habitante uni den 
mas ku 8 bario 

Situá na un di e “ENTRADAN- 
AN” di Kórsou e ta fungi komo 
“CALLING CARD” pa ICór- 
sou, 

Pa tur e motibunan aki men- 
shoná Desaroyo den Otroban- 
da ta un mester, un nesesidat. 


o° 

ABOUT ANYTHING: INSTEAD 



ABOUT EVERYTHING. 

Aufora 

Hesus a bisa: “Ami ta e resureccion y e bida, Esun cu 
pone fe den mi, maske e muri, lo bolbe biba, 

Huan 11:25 



Cecilia (Chida) 

Herms Geerman 

Vuida di Constancio Rudolf (Rudy) Herms 
Augustus 9 1931 - November 2 2018 

Su Yiunan: Marlene y Mario Reeberg 

Luciano (Dolfi) y Lucia Herms 
Lorenzo (Roy) Herms 
Lrankie y Maria Herms 
Lydia y Rolando Rasmijn 

Nietonan: Alexander, Ryan Reeberg 

Jermain Herms 
Stephany y Anwar Samson 
Abilene y Carlton Croes 
Nick Thijsen 

Ludwig, Stephanie, Jermain Rasmijn 
Bisanietanan: Celine, Giulia-Bella Samson 


Rumannan: *Maria Semerel y Lamia 

*Jan Hendrik Geerman y Lamia 
*Celie Lingal y Lamia 
*Benny Geerman 
Lena Trimon y Lamia 
*Chinto Geerman y Lamia 
*Domi Geerman y Lamia 
*Genaro Geerman y Lamia 
*Chepie Geerman y Lamia 
Chichita Lacle y Lamia 
Ireno Geerman y Lamia 
*lna Dijkhoff y Lamia 
Toy Geerman y Lamia 
*Chinto Dirks y Lamia 


Cuñanan: *Graciela Martinez y Lamia 

*Carmen Every y Lamia 


Amigonan: Rockson Kelly, Cornelia Neuman, 

Pedro y Ingrid Maduro 


Rumannan testigo di Jehova, tur subrino- 
y subrinanan y demas famia, 


Nos ta pidi disculpa si den nos tristesa nos por a lubida 
un of otro famia, 


Demas Lamianan: Herms, Geerman, Reeberg, Croes, 
Ridderstap, Rasmijn, Thijsen, Samson, Semerel, 
Wever, Lingal, Trimon, Dijkhoff, Wolter, Lacle, Lalconi, 
Dirks, Martinez, Every 

Acto di entiero ta tuma lugar Diahuebs November 8 na 
Salon di Reino na Bubali 5-L di 2or pa 4or 

Condolencia lo tuma lugar na Aurora Luneral Home 
Diaranson November 7 2018 di 7or pa 9or di anochi. 


aA 

S?®-—- 

Señor ta mi wardador, mi’n tin falta di nada, 

Den cunucu di yerba berde E ta pone mi sosega. 

E ta hiba mi na awa trankil pa mi bolbe haya forza. 

Salmo 23:1 

Cu hopi tristesa, pero conforme cu boluntad di Dios y 
agradecido pa e 94 aña cu nos por tawata cu ne, nos ta 
anuncia cu a bai drumi dushi den brasa di Senjor: 


Sra Maria 
Petrochi-Tromp 

Viuda di Sr Pedro (juchi) Petrochi 
15-05-1924 
- 104-11-2018 


Su yiunan: 

Jacintha Ludwina y Candelario Boekhoudt - Petrochi 
Lourdes Mariéta y Lino Croes - Petrochi 

Su nietonan: 

Jason Croes 

Jacilyn Boekhoudt y Jairzinho Theodora 
Julisa Boekhoudt y Urig Leliciana 
Jarvis Croes 
Kendrick Boekhoudt 
Jermin Croes 

Su bisanieto y bisanietanan: 

Jarrett Theodora 
Jayzianne Theodora 
Jaydah Theodora 
Camila-Victora Feliciana 

Su rumannan: 

t Johanita Llanegin - Tromp 
t Magdalena Tromp 
t Anselmo Tromp 
Anastacia Tromp 
Jacobo Tromp 
t Oswaldo Tromp 
t Juan Tromp 
Martina Tromp 
Lita Tromp 
Luis Tromp 

Su sway cuñanan: 
t Jose Llanegin 
Ofelia Tromp - Solognier 
Lrancisco Thiel 
t Benita Tromp - Erasmus 

Consuegro y consuegra: 

Eddi y Colin Croes - Kock 

Su ayudantenan: 

Thelismene Adelson 
Ramona 

Tur su sobrino y sobrinanan 
Su ihanan 

Su primo y primanan 

Tur su amistadesnan, conocirnan y bisiñanan. 

Demas famia: Petrochi, Tromp, Boekhoudt, Croes, Theodora, 
Feliciana, Trimon, Thiel, Llangein, Clement, Semerel, Fingal, 
Geerman, Dijkhoff, Jacobs 
Disculpa nos si nos por a lubida algun familiar 

Ta invita pa acto di entiero cu lo tuma lugar Diahuebs 08 di 
November 2018 for di 9:00 AM pa 11:00 AM na misa San 
Juan Pablo Segundo na Tankileendert y despues pa Santana 
Catolico na Noord 

Ta tuma condolencia na Royal Funeral Home, diaranzon 07 di 
November 2018 di 7:00 pm pa 9:00 pm. 

Nos ta lamenta cu despues di entiero nos no por ricibi bishita 
di condolencia na cas. 


'PcMenal ^ 0te*ttatonet 

“Señor ta mi wardador, mi’n tin falta di nada, Den 
cunucu di yerba berde e ta ponemi sosega. E ta ñibami 
na awa trankil, pa’mi bolbe haya forsa” Salmo 
23:1,2,3. 

Cu inmenso tristesa na nos curason 
pero conforme boluntad di Dios, nos ta participa 
cu a fayece Cristianamente: 



Agnes Theresita 
Khalil-Tromp 

Miñor conoci como “Tan Chita” 

*23-10-1931 -t 04-11-2018 

Na nomber di su: 

Esposo: tAlberto Kñalil 

Yiunan: Aniceto “Tony” Kñalil y Julie 

Kñalil-Boekhoudt y yiunan 
Haime Khalil 

Raquelita y Charles Nuñez - 
Khalil y yiunan 
Judith Khalil 

Nieto(a)nan stima:Noelia, Gibran y Paola Khalil, 

Axl van Vugt, 

Gian William y Gian Luis Galan 

Rumannan: tSimon Kelly y famia 

tAnna Flanegien-Tromp y famia 
tRosalia Gei-Tromp y famia 
tStefan Tromp y famia 
tBenedicto “Dito” Tromp y famia 
Toni Tromp y famia 
Maria Perez-Tromp y famia 
tLuis Tromp y famia 
tPaulita Tromp-Tromp y famia 
Victor ‘Toy” Tromp y famia 
tAnselmo Tromp y famia 
tElauterio Tromp 

Ayudante: Mayra Boekhoudt y Wit Gele Kruis 

Tur su sobrino y sobrinanan, ihanan, comer y comper- 
nan, su amiganan di Grupo Uni, BiniBini y conocirnan. 
Demasfamia: Tromp, Figaroa, Khalil, Kelly, Flanegien, 
Gei, Perez, van Vugt, Galan, Boekhoudt y Nuñez, 

Acto di entiero ta tuma lugar diaranson 7 di november 
2018 pa 11 or di mainta na Misa Santa Ana na Noord y 
despues sali pa Santana Catolico na Noord. 

Nos defunto stima “Chita” lo ta reposa for di 9 or di 
mainta na Misa, 

Condolencia lo tuma lugar na Aurora Funeral Home 
diamars 6 di november 2018 di 7’or pa 9’or di anochi. 
Nos ta lamenta cu despues di entiero nos no por ricibi 
bishita di condolencia na cas, 

Nos disculpa si den nos tristesa nos por a lubida un of 
mas famia, conocir of amigo, 

"Señor ta mi wardador mi’n tin falta di nada. Den 
cunucu yen di yerba berde, e ta ponemi sosega E ta 
hibami na fuent’l awa fresco pa mi bolbe haña forza” 
Salmo 23 

A fayece cristianamente 



Jacqueline Danje 

mihor conoci como Jacky 
*20 juli 1968 - + 04 november 2018 

Acto di entiero lo wordo anuncia después 


Au$ora 

Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 

Salmo 100:4 

Cu dolor na nos curason nos ta anuncia fayecimento di 



Maria Concepcion 
Martinez-Fontalvo 

*05-08-1923 - 131-10-2018 
Na nomber di su: 

tJose Amado Martinez 

tJaime y Marlene Fontalvo Gaspar 
Julio y Aydee Moreno-Jimenez 
Carlos y Mercedes Moreno Rios 
Margarita y Ricardo Croes-Moreno 
Luis Calos y Jenny Zuhiga Lopez 

Claritza (Rasha) Brionith 
Daroul Croes 

Eduardo,Osiris, Karen, Daniela 
tCarlos Arturo Moreno Castro 
Jimy, Maite, Jorge Luis, 

Milena, Javier Fontalvo, 

Sinaya, Dina Lucia 
tJosias Moreno 
Sebastian Zuñiga 

Bisnietonan y tataranietonan 

Demas famia, amistades, ruman di Iglesia Alianza 
Evangelica Oranjestad ta invita pa asisti na e condolen- 
cia y despedida diaranzon 7 di nocvember 2018 di 2’or 
pa 4’or di atardi na Aurora Funeral Home. 


Casa: 

Yiunan: 

Nietonan: 


Aif^ra 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Cu dolor na nos curazon, pero conforme cu boluntad 
di Dios, nos ta anuncia fayecimento di: 



Maria Josephine Mossel 

Mihor conoci como “Juffrouw Ria” 

*20-12-1941 -101-11-2018 

Condolencia lo tuma lugar na 
Aurora Funeral Home diabierna 9 di November 2018 di 
7’or pa 9’or di anochi. 

Acto di despedida lo tuma lugar na Misa 
Inmaculada Concepcion diasabra 10 di November 
2018 di 2’or pa 4’or di atardi. 

Cremacion lo tuma lugar despues. 


Aufora 

GRADICIMENTO 

Pa medio di esaki famia kier a gradici tur esnan cu di un 
manera of otro a mustra nan atencion y a duna nos 
sosten durante fayecimento y despedida di nos 
defunto stima: 



José Jesus Perez 

Masha danki pa tur yamada y mensahenan ricibi. 
Boso presencia na e momentonan doloroso y dificil aki 
tabata un gran consuelo pa nos. 

Alaves nos kier a invita pa 2 Santo Sacrificio di Misa 
cual lo tuma lugar: 

Diaranson 7 di November 2018 pa 
6:30 di atardi na Misa Santa Anna. 

Dialuna 12 di November 2018 pa 
6:30 di atardi na Misa Santa Anna. 

Boso presencia lo ta altamente aprecia. 


Aif^ra 

GRADICIMENTO Y INVITACION 

Den nomber di henter famia nos kier a gradici un y tur 
cu a companja nos den nos tristesa cu fayecimento 
inespera di nos ruman y omo stima: 



Antonio Eusebio 
“Tony” Farro 

Un danki special ta bai pa su dokternan, zuster y 
broeder nan di ICU pa nan bon trato. Pa sra. Lila 
Mackay y personal di Fundacion Paraiso de Rosa, pa 
nan atencion y yudansa. 

Na tur esnan cu no por tabata presente pero cu a jama 
of manda mensahe, masha danki di curason. Boso 
sosten tabata di gran apoyo y consuelo den e momen- 
tonan dificil. 

Un danki tambe na personal di Aurora Funeral Home, 
Pastoor Santiago y su ayudante nan di misa St. Anna 
pa nan bon servicio y tambe Igmar pa su bunita musica 
durante entiero. 

Alaves nos kier a invita famia y conocirnan pa 2 Santo 
Sacrificio di Misa na misa St. Anna riba e siguiente 
fechanan: 

Diaranson 7 november 2018 pa 6:30pm 
Diasabra 10 november 2018 pa 7or pm 

Masha Danki. 


Au^ra 

Invitacion 



Juan Hosé Tromp 

Pa medio di esaki famia Tromp kier invita tur famia, 
amigo(a)nan, conocirnan y bisiñanan pa asisti na 2 
Santo Sacrificio di Misa cual lo tuma lugar: 
Diaranson 7 di nvember 2018 pa 6:30 di atardi 
Diabierna 9 di november 2018 di atardi 
na Misa Santa Anna na Noord 
Despues di ultimo Misa lo tin un Rosario na cas : Alto 
Vista # 8 

Bo(so) presencia lo ta altamente aprecia 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” ij liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 


















